Rezeki Keluarga Melimpah Ruah Bila Sama-sama Lancar Amal Zikir Ni. Ustaz Iqbal Zain Kongsikannya!

Rezeki itu satu lagi rahsia Allah, anugerah buat kita. Hakikatnya rezeki itu  bukan sahaja berupa  makanan, harta, kenderaan dan segala rupa bentuk kebendaan semata-mata. Bahkan, rezeki juga berupa ilmu pengetahuan, kasih sayang, kebahagiaan, anak, isteri, kesihatan, keselamatan, kegembiraan dan seumpamanya.

Justeru, kita juga sering mendengar bila mengamalkan zikir-zikir ini akan dilimpahi rezeki dari pelbagai cabang. Untuk itu, jom hadam perkongsian ini.

AMALAN ZIKIR UNTUK MELANCARKAN REZEKI

Jadikan zikir sebagai menu makanan harian anda !

Zikir adalah mengingat Allah di setiap kesempatan dengan memuliakan namanya. Jika anda tak sanggup untuk tidak makan dalam sehari kerana badan terasa lemah dan terasa lapar, mengapa kita tak menggunakan zikir juga sebagai menu makanan harian kita. Jika tak berzikir rasanya ada yang kurang. Kalau makanan akhirnya akan jadi hampas dan keluar berupa kotoran dari saluran pembuangan di tubuh kita, maka zikir akan terus bersama kita dan menambah pundi-pundi amalan kita.

Zikir yang sudah teruji melapangkan rezeki zahir dan batin

(1) baca Laa ilaaha illallah. Al malikul haqqul mubiin.
Zikir ini dibaca 100 kali setiap hari. Rasulullah berkata” Barangsiapa membaca laa ilaaha illallahil malikul haqqul mubiin, maka bacaan itu akan menjadi keamanan dari kefakiran dan menjadi penenteram dari rasa takut dalam kubur” (H.R. Abu Nuaim dan Ad Dailami)

(2) baca Subhanallahi wabihamdihi subhanallahil adzim. Astaghfirullahil adzim.
Dibaca juga 100 kali. Kedua zikir ini baik dilazimkan antara sesudah shalat qabliah subuh dan sebelum iqamah shalat subuh. Kalau tak dapat waktu itu bisa juga dibaca setelah shalat subuh sampai matahari terbit.
Tahukah anda bahwa tulisan laa ilaaha illallahi. Al malikul haqqul mubiin. Muhamadur Rasulullah ash shadiqul wa’dil amiin, tertulis di pintu kabah?
Kata Rasulullah, ” dari setiap kalimat tasbih itu ada Malaikat yang bertasbih pada Allah Ta’ala sampai kiamat dan pahala tasbihnya diberikan untukmu (H.R. Al Mustagwiri dalam Ad Da’awat).

(3) Baca Asmaul Husna.
Baca yaa fattah yaa wahhab yaa raazaq yaa ghaani yaa mughni, sebanyak 1000 kali tiap hari. Tidak terbatas waktunya dari pagi sampai malam. Lazimkan setiap hari saja. Sudah banyak dipraktikkan dan dibuktikan dapat menarik rezeki berlimpah pada orang yang mengamalkannya.
baca : rezeki mudah terbuka dan lancar dengan zikir ini.

(4) Baca Wa annaahu huwa aghnaa wa aqnaa (Surah an-Najm;48)
Baca sebanyak 313 kali. Erti dari zikir ini adalah dan sesungguhnya DIA lah yang memberikan kekayaan dan kecukupan.
Zikir ini dibaca setiap hari, waktunya kapan saja, bisa setelah shalat dhuha atau shalat tahajud sambil membayangkan Allah memberikan kekayaan dan kecukupan dalam rezeki kita. Gambarkan dalam bayangan anda bahawa rezeki itu terus datang dan anda terima melalui tangan anda yang menengadah itu. Insya Allah dengan perkenan Allah maka rezeki kita akan seperti apa yang dibayangkan. Mengapa?
Bukankah Allah berkata AKU sesuai persangkaan hambaku. Jika kita menyangka Allah itu Kaya dan Maha Pemurah dan Maha Pemberi Rezeki dan sebagian dari kekayaanNYA akan diberi kepada kita, maka itulah yang akan terjadi.

Kita mengakui kalau kita ini lemah dan kita bergantung soal rezeki hanya pada Allah. Itulah sebabnya kita memohon rezeki padaNYA. Bukankah Allah mengatakan, mintalah maka akan kuberi. Jadi zikir di atas adalah pujian sekaligus pengakuan pada kekuasaan Allah dan kemurahan hatiNYA pada hamba.
Allah pasti menunjukkan jalan melalui ilham yang diberi pada kita agar menuju dan menjemput rezeki yang memang ditakdirkan untuk kita. Baik itu rezeki dengan pekerjaan, melalui bisnes / usaha, mahupun denagn perantaraan orang lain bahkan datangnya kadang dari arah yang tidak disangka-sangka.

(5) Baca Bismillahi tawakkal tu laa hawla wala quwwata illa billahil aliyyil adziim
Seperti sabda Rasulullah yang diriwayatkan oleh Thabrani, ” Barangsiapa yang lambat datang rezekinya hendaknya dia banyak-banyak mengucapkan laa hawla wala quwwata illa billah.”

(6) Baca Selawat Nabi.
Bacalah Allahumma salli wasallim ala sayyidina muhammadinil aalifil ma’luufi ujburnii haajati 70.000 kali setiap hari.
Erti dari selawat ini ” ya Allah limpahkanlah rahmat dan keagungan serta keselamatan atas junjungan kami Nabi Muhammad yang penyayang dan disayangi, penuhilah hajatku.

Juga boleh membaca apa saja selawat sebanyak-banyaknya dengan selawat yang kita biasa dengannya

KESIMPULAN
Allah lah yang membagikan rezeki. Tak perlu risau pada rezeki kita kerana Allah lah yang telah menjaminnya. Kerana rezeki itu mudah dicari dan gampang didapat. Dekati saja Allah si Pemilik Rezeki, melalui ibadah dan amal saleh, muliakan namanya dalam zikir-zikir harian kita.

Biasakan membaca zikir-zikir di atas dengan sepenuh hati disertai niat untuk menjalin komunikasi yang baik dan merasa terhubung pada Allah SWT. Sama halnya saat kita menelepon seseorang kita merasa terhubung dan dapat berkomunikasi dengan baik.
Bacalah dengan perlahan dan penuh penghayatan disertai pemahaman akan maknanya. Sedarlah bahwa anda sedang menghadap dan memuji Allah, bukannya sedang membaca mantra. Perhatikan etika dan tata krama yang baik. Jangan hanya menghadap bos atau pejabat kita punya tata krama tapi menghadap Allah kita malah sembrono dan seenaknya.

Wallahu alam

Oleh: Andi Ekasari


Ibu Bapa Dulu Vs Sekarang. Perkongsian Wanita Ni Cukup Padu, Buat Kita Termenung Muhasabah Diri!

Pernah tak kita sebagai ibu bapa terfikir tentang perbezaan cara orang tua kita meluangkan masa bersama kita dengan cara kita hari ini bersama anak-anak. Melalui perkongsian ini diharapkan kita sama-sama termenung sejenak untuk muhasabah diri agar masa depan kita nanti tidak diabaikan oleh anak-anak kita sendiri.

“Tadi saya berbual dengan sorang kawan. Ada satu cerita yang dia kongsikan yang buat saya termenung sampai sekarang.So saya decide untuk kongsi kat sini supaya kita boleh termenung sama2.“-Adlil Rajiah

Kau tahu kan, mak bapak aku dulu bukan orang senang. Nak beli benda2 trendy untuk anak2, jangan harap la. Pakai apa yang ada je. Nak beli KFC pun tak mampu, nak tengok wayang apatah lagi.

Masa kecik2 dulu, kalau aku bosan duk rumah, atau merengek nakkan sesuatu yang di luar kemampuan mak abah aku, diorang biasanya akan pujuk dengan satu ayat je–

“Ok jom abah bawa jalan2”

“jalan2” tu maksudnya pusing kampung naik basikal atau motor je. Hahah

Tapi itu lah strategi yang paling berkesan untuk pujuk kami adik beradik.
Sebab abah aku ni jenis suka melawak. Ada je teka teki atau cerita jenaka yang dia reka masa bawa kami jalan2.

Mak aku pulak suka menyanyi. Kalau turn dia yang bawa kami jalan2, mula lah mendayu-dayu suaranya.Kadang2 Sepohon Kayu, kadang 25 Rasul, kadang Keluarga Bahagia. Ikut la mana2 lagu nasyid yang tengah “in” masa tu. Masalahnya, bila mak aku start nyanyi, mesti kitorang pun layan. Siap boleh karok pulak atas basikal tu.

Kalau cerita kat budak2 zaman sekarang, mesti diorang “kesian” dengan childhood life aku.

Tapi sebenarnya, memories macam tu lah yang aku betul2 ingat dan rindu sampai sekarang.
Pusing kampung naik basikal, peluk belakang mak / abah, gelak2, nyanyi2.

Fuhh rindu gila.

Betul kau cakap–
bila ransangan otak dan emosi berlaku serentak, akan jadi long-term memory.

Tu yang aku sedih bila tengok mak ayah sekarang. Duit banyak,tapi kedekut–Kedekut nak bagi masa dan perhatian kat anak.

Bawak anak makan kat restoran mewah, tapi masing2 pegang phone. Parents sibuk dengan social media, anak2 jadi patung layan “educational” youtube videos.

Bawak anak pergi indoor playground, sanggup bayar mahal2 sebab nak anak selesa main dalam aircond. Tapi anak dibiarkan main sendirian, mak ayah duduk tepi main phone.

Belikan anak mainan mahal2, pastu letak anak dalam kandang (playpen) dan longgok segala “educational” toys dalam tu. Mak ayah pretend main dengan anak sambil sebelah tangan pegang phone. Sebab nak rekod untuk IG story. Settle rekod, dah tak boleh fokus layan anak, sebab sibuk layan IG story orang lain pulak.

Memang tak hairan la kalau anak zaman sekarang cepat lupa mak ayah.
Biadap dengan mak ayah. Lebih hargai cikgu, kawan2, pengasuh, dari mak ayah.
Sebab takde satu pun momen indah dengan mak ayah yang terpahat kekal dalam memori anak.

Kalau ada pun–cuma kenangan bersama mak ayah yang sentiasa dengan phone sepanjang hari.Seriously, aku bersyukur gila mak abah aku dulu tak berapa berduit. At least itu yang membuatkan diorang “kurang pilihan” dan terpaksa develop parenting skills yang bagus untuk membesarkan kitorang adik beradik.

Kau pesan la sikit kat followers kau yang ramai tu–tolong la jangan jadi bodoh.

Tolong la ada deria keibubapaan yang baik. Jangan la ingat tugas mak bapak ni setakat beranak je. It’s a lifetime commitment. Dan komitmen ni Allah yang bagi wei.
Jangan la buat main2.

Kalau nak anak2 sentiasa ingat kita bila kita dah tua nanti, sentiasa la ingat anak2 masa diorang perlukan kita sekarang.

You ignore them today,they’ll definitely ignore you tomorrow.

Jangan terkejut kalau anak asyik takde masa untuk jenguk mak ayah bila dah tua nanti.

Cara kita layan anak2 hari ni–menentukan cara layanan mereka pada kita kelak.


15 Strategi  Dr Fadzilah Kamsah Bantu Ubah Derita Kepada Bahagia

Ramai yang ingin hidup bahagia. Namun tanpa sedar cara hidup kita kadang kala menjadi pencetus derita.

Tanpa sedar hidup jadi huru hara, tidak gembira dan asyik tertekan.

Akibatnya pasangan dan anak-anak jadi mangsa.
Jadi nak hidup tenang ni ada caranya. Ada strateginya.

Ikuti perkongsian Datuk Dr Fadzilah Kamsah mengenai cara untuk bahagia. Ada 15 tip yang kena tahu!

Ini thread cara nak bah derita kepada bahagia:
1. Tukar rutin harian diri. Hidupkan pagi kamu seawal 430 pagi. Waktu kamu sedang sendiri, masa itu kamu dekatkan diri dengan beribadat dan lakukan aktiviti produktif seperti membaca.

2. Perhatikan sekeliling di dalam rumah, asingkan mana yang perlu dan tidak diperlukan lagi. Bungkus yang tak perlu dan dermakan pada yang memerlukan.
Amalkan gaya hidup minimalist.

3. Sentiasa buat pemeriksaan kesihatan setiap 3-6 bulan.
Amalkan gaya hidup sihat dan perhatikan apa yang kamu makan.
Pastikan nutrisi yang diambil adalah seimbang.

4. Cari true calling dalam hidup.
Maksudnya kamu cari sesuatu yang bila kamu lakukan akan but kamu jadi bersemangat dan hidup sentiasa terinspirasi.
Walaupun apa pun keadaan kamu, penat ke sakit ke, kamu tetap ada semangat nak buat.

5. Pelihara diri kamu terutama kesihatan mental kamu. Sentiasa jaga apa yang kamu fikirkan, elakkan overthinking dan gunakan minda kamu untuk berfikir tentang kebesaran Allah SWT dan alam.

6. Jaga hubungan kamu dengan
Allah SWT terlebih dahulu. Cek solat 5 waktu dan sentiasa solat awal waktu.

7. Jaga silaturahim kamu dengan keluarga. Sentiasa mohon maaf dengan mak ayah dan adik beradik.
Sentiasa juga tanya khabar saudara mara baik jauh ataupun dekat.

8. Perbaharui kehidupan sosial kamu. Lihat circle kamu. Jika toksik, keluarlah segera. Carilah mereka yang sentiasa beri inspirasi dan dorong kamu ke arah kebaikan.

9. Buat rumah kamu jadi lebih nyaman dan tenteram. Pastikan rumah ada pengudaraan yang baik.
Pasang pewangi, sentiasa kemas rumah dan bersikan tandas selalu.

10. Pastikan tempat kerja kamu adalah tempat kerja yang dapat membina kerjaya kamu. Bukannya sesuatu pekerjaan yang
mengekalkan kamu di satu tahap sahaja.
Hidup harus ada kemajuan, begitu juga dengan kerjaya dan tingkat pendapatan kamu.

11. Tukarkan cara kamu melihat masalah. Lihat ia sebagai peluang untuk belajar. Cari solusi. Tak jumpa. Cari lagi dan terus cari.

13. Berikan sumbangan kepada masyarakat. Ikuti NGO, kerja amal dan sentiasa dekatkan diri dengan orang ramai. Gunakan masa dan tenaga kamu sebagai jalan
‘sedekah’ supaya kamu suburkan ladang pahala di akhirat kelak.

14. Perkuatkan hubungan kamu dengan alam. Hujung minggu, ambil masa untuk pergi beriadah, masuk hutan, berkhemah, mandi air terjun, ke sungai dan panjat bukit atau gunung.
Hutan dan alam ada ion yang dapat meneutralkan ion negatif dalam badan kamu.

15. Sentiasa hidup dengan memaafkan diri dan orang sekeliling.
Memaafkan adalah tanda kamu kuat dan memilih untuk move on dari rasa derita yang tiada gunanya.

Kita hidup bukan sekali di atas dunia, tetapi kita hidup setiap hari.
Maka tap hari adalah peluang baru untuk bahagia.
Jika kita tak boleh berbahagia di dunia macamana kita nak “taman bahagia” yang Allah telah siapkan untuk kita di akhirat sana.
Tok Abah selalu doakan kamu ya.

Sumber: Twitter Dato Dr Haji Mohd Fadzilah Kamsan


Nak Ajar Anak 6 Tahun Membaca ABC Tanpa Memaksa, Guru Ni Kongsi Cara Patut Ibu-Ibu Praktis Di Rumah!

Ibu bapa mana yang tidak risau kan kalau anak-anak masih tidak boleh membaca. Lebih teruk lagi, ada yang berkali-kali diajar namun masih lupa atau tidak mampu menyebut.

Caranya cukup mudah dan paling PENTING anak-anak tidak terbeban atau tertekan. Nak tahu jom semak!

Sebagai ibubapa, kita mesti tahu yang FITRAH anak 0-6 tahun adalah BERMAIN. Jika anda mahu anak belajar tentang sesuatu, cara paling berkesan adalah dengan BERMAIN.
Bila kita sebut BERMAIN, tentulah suasananya lebih santai, seronok dan anak2 mendapat satu kepuasan ketika sedang bermain juga yang paling penting STRESS FREE. Dan ketika ini juga anak dah bersedia untuk menerima sesuatu yang baru, cabaran baru, permainan baru.

Jadi, ibu bapa hanya perlukan sedikit perancangan untuk memastikan sesi BERMAIN itu sebagai satu sesi PEMBELAJARAN tanpa di sedari. Pendek kata, mereka tak sedar pun dalam mereka bermain tu mereka sedang belajar sesuatu ?

Ada beberapa tips/panduan yang saya ingin kongsi hasil daripada bacaan buku AJAR ANAK KECIL MEMBACA AWAL, terbitan READNETWORK dan di tulis oleh pn Nik Eliani Nik Nawi dan tn hj Othman Ahamad.

SINGKATKAN MASA
Perlu di ingat, had waktu anak lelaki dan anak perempuan tidak sama terutama yang berumur dalam lingkungan 4-5 tahun. Anda sebagai ibubapa lebih mengenali anak-anak anda bukan?
Namun, masa yang paling baik yang di cadangkan oleh penulis ialah 5 minit untuk anak PEREMPUAN, 2 minit untuk anak LELAKI. Jadi, sesi masa untuk sesi belajar bagi anak-anak yang sesuai ialah 2-5 minit sahaja. Ini secara intensif, jika anda mahu melanjutkan lagi sesi belajar anak, gantikan dengan sesi bermain.
Contoh :-
2-5 minit === sesi belajar SEBUT BUNYI & KENAL SIMBOL
5-10 minit === sediakan aktiviti BERMAIN yang sesuai dengan apa yang anak dah belajar tadi. (Boleh rujuk dalam buku permainan kreatif)
SINGKATKAN MASA untuk pembelajaran yang lebih berkesan dan sediakan aktiviti BERMAIN untuk pengukuhan anak-anak.
BERHENTI SEBELUM JEMU
Adalah lebih baik jika anda berhenti mengajar ketika anak masih dalam MOOD belajar. Uiks, kenapa macam tu?? Anak tengah syok belajar kenapa nak STOP?? haaa… ini lah tricknya, supaya anak itu berasa tidak puas belajar dan memudahkan kita untuk meneruskan sesi seterusnya nanti. Which is by that time anak tu dah tak sabar nak belajar lagi dan lagi dan lagi hoooreeeyyyy!!!!

KERAP / BERULANG
Anak-anak kecil ni mudah lupa, tambahan pula jika di ajar sesuatu yang tidak bermakna dalam hidup mereka di tambah pula dengan aktiviti bermain yang tidak menarik dan bermakna.
Itu yang selalu timbul isu ” anak saya ni kalau saya ajar, esok bila tanya dia dah lupa” atau pun ” saya ajar dia ari ni, tanya semula esok dah lupa” .
Apa nak buat ek?? pembelajaran perlu BERULANG, tak perlu lama, tapi KERAP kali.
masa yang sesuai amat penting, sepergi yang di cadangkan penulis Ajar Anak Kecil Membaca Awal, selepas mandi, selepas makan, selepas menonton rancangan tv dan sebelum tidur.
Contoh : – Ajar sebut bunyi
Selepas sarapan pagi – ajar sebut bunyi dan asosiasi(2-5 minit)
selepas makan tengah hari – tanya bunyi yg di ajar, minta anak buat asosiasi (2-5 minit)
selepas menonton TV – buat latihan sebut bunyi beserta asosiasi bersama anak
sebelum tidur – tanya anak bunyi apa dan macam mana asosiasi untuk bunyi tersebut.

BERI GALAKKAN DAN PUJIAN
Anak anak lah orang yang paling mudah, senang memberi kerjasama jika kita pandai mengambil hati mereka. Benda paling mudah ialah PUJI dan PUJI dan PUJI…
Wahhh….. bukan main lebar senyuman bila di beri pujian. ???. cer ibu try test kalau tak percaya.
Melalui pengalaman saya dengan anak nombor 2, Nur Ain Syakirah, Dia seorang yang sangat low self confident. Dia selalu menganggap dirinya ‘tak pandai’. Pada dia , kakak lebih pandai, kat sekolah pandai, kat rumah pun pandai.
Tapi, selepas saya sentiasa beri galakkan terutama dalam proses mengajar dia membaca, tanpa dia sedari yang dia dah boleh membaca, ada satu hari dia tanya saya ” ibu, kenapa ain dah pandai baca?” masa ni la saya puji dia kaw kaw ” haaaa… siapa kata ain tak pandai? ain pandai baca sebab ain rajin usaha, ain rajin belajar… orang yang rajin, cepat la pandai “
Sejak hari tu sehinggalah sekarang, buku menjadi kawan baiknya… ke mana sahaja dia pergi, di heret semua buku kegemarannya bersama. Alhamdulillah ???
Jadi, buat ibu bapa sekalian, sentiasalah beri galakkan pada anak anak kita, puji dan berilah lah ganjaran kepada mereka atas usaha dan semangat mereka dalam belajar sesuatu perkara.
“pandainya anak ibu”
“hebatnya anak abah “
“Terbaiklah kakak, baru ajar sekali dah pandai “
mudah jer kan??

KEEP CALM/ KEEP COOL
Saya sendiri sebagai ibu masih dalam proses meng ‘kool’kan diri. Teacher percaya ini meruoakan halangan dan cabaran paling utama di kalangan ibu bapa, kan kan kan? ???
Dengan karenah anak yang pelbagai, tambah anak ramai macam ai ? ni, fuhhhh!!!! betul betul menguji tahap kesabaran.

cadangan penulis, waktu belajar mesti SINGKAT, ngam ngam dengan TAHAP KESABARAN KITA. Kalau anak perlu berhenti aebelum jemu, kita perlu berhenti sebelum MELETOP.
Intonasi, nada suara perlu juga ‘COOL and STEADY ‘ . Suasana belajar yang tidak tenang dan keadaan yang tertekan akan menyebabkan sesi pembelajaran menjadi tidak BERMAKNA dan BERKESAN. ibu fed up, anak pun down.

Jadikan sesi pembelajaran lebih menyeronokkan dan menyenangkan. Anak bersedia, ibu lebih tenang… KEEP CALM AND KEEP COOL.
Oleh itu, untuk memastikan sesi belajar lebih berkesan dan bermakna, belajarlah mengikut FITRAH anak anak itu sendiri. Kita masuk dunia mereka, jangan bawa masuk mereka dalam dunia kita


Baru 7 Hari Pantang, Sanggup Hadir Majlis Datin Shahida Dianggap Tak Sayang Diri

Kuatnya seorang wanita, meskipun baru sahaja lepas melahirkan anak dan masih dalam tempoh berpantang, isteri kepada usahawan Datuk Aliff Syukri itu sanggup gagahkan diri untuk hadir ke majlis iftar bersama semua pekerjanya.

Menerusi satu hantaran yang dikongsikan oleh Datin Shahida Dherbs, walaupun baru berpantang pada hari ke-7 dia tetap hadir ke majlis tersebut demi mahu meraikan pekerjanya selama ini menjadi tulang belakangnya dan syarikat.

“Demi janji saya pada semua staff saya gagahkan diri juga untuk datang ke Majlis Iftar Dherbs walaupun baru berpantang hari ke 7,” tulisnya.

Jika lihat daripada keadaannya sekarang, Datin Shahida katanya memang tidak berupaya tapi apakan daya, melihat kegembiraan orang lain menjadi penguat semangat baginya.

“Kalau ikutkan badan memang tak larat tapi apabilah melihat kegembiraan mereka bila dapat bonus terubat sedikit kepenatan saya.

“Tanpa mereka mustahil untuk kami bertahan selama 15 tahun hingga ke hari ini. Penat lelah kami semua dah harungi sama sama walau dah lalui jatuh dan bangun bersama kami tetap teruskan,” luahnya.

Dalam masa yang sama, Datin Shahida turut berharap semoga ushahanya memberikan bonus kepada pekerjanya dapat memberikan keceriaan menjelang Hari Raya tidak lama lagi.

“Semoga insentif serta bonus kali ini dapat menceriakan mereka untuk menyambut Hari Raya yang bakal tiba tidak lama lagi,” katanya.

Namun, disebalik niatnya yang baik itu, ada juga sesetengah warganet yang mempersoalkan tentang penjagaan diri terutamanya ketika sedang berpanmtang. Rata-rata netizen memberikan pelbagai pandangan terhadap isu ini.

Minggu lalu, Datin Shahida D’herbs selamat melahirkan cahaya mata ke-6 yang diberikan nama Luqman Al-Hakim Bin Aliff Syukri.

Sumber: Instagram Datin Shahida D’herbs


Biar Rumah Kecil Hingga Selisih Bahu Tapi Selesa. Hubungan Keluarga Pun Rapat. Deep Perkongsian Ini.

Hidup ini bukan kekal, ia sementara sahaja. Begitu juga harta. Ia bukan untuk dibawa ke akhir hayat.

Biarlah rumah kecil, tapi hubungan kekeluargaan tetap rapat. Adik beradik pun suka bertandang.

Harta bukan jaminan untuk ‘bahagia’akhirat . Sebaiknya cukuplah amalan dan sedekah untuk dibawa ‘bekalan’ nanti.

Begitulah perkongsian ini. Moga kita muhasabah diri.

_______________________________________________________________

Bak kata ustaz baru-baru nie. Buat apa mu dok simpan duit banyak-banyak? Untuk anak cucu ustaz.

Anak-anak cucu mu ada rezeki masing-masing. Di usia tua, savings mu tak dapat menolong pun dalam kubur.

ADA DUIT – DERMA atau kembara lihat ciptaan ALLAH SWT

PESAN IBU YANG MEMBUAT SAYA TERSENTAK ….

“Ingat nak. Kadang-kadang orang beli rumah, mereka terlupa yang umur dia makin lama makin meningkat tua. Tenaga kita pun bukan semakin bertambah.

Berapa ramai orang yang beli rumah dua tingkat, tiga tingkat, akhirnya cuma guna bilik kecil di tingkat bawah dan yang paling hampir dengan tandas.

Katil yang tinggi dan mewah, turun ke lantai. Dapur yang di ‘renovate’ berpuluh ribu diganti dengan meja makan 20×40 inci tepi katil. Kolam renang cuma mampu dilihat. Besen berisi kain buruk yang diletak ditepi katillah kolam renang kita.

Kita fikir nak senangkan anak-anak, tapi bila kita tua dan mati, anak-anak dah ada rumah sendiri. Design rumah 30 tahun akan dtg tak sama dgn sekarang. Taknak mereka duduk rumah pusaka. Akhirnya dijual. Kalau rambang mata silap-silap pusaka kita jadi fitnah bergaduh sesama saudara.

Ambillah jalan sederhana. Beli rumah yang cukup-cukup untuk kita berselisih bahu dengan ahli keluarga. Lebih mesra. Bukan yang 10 kali laung pun tak muncul-muncul depan muka. Lebihan duit yang ada, binalah rumah mewah utk keluarga kita disyurga sana.”

Perkongsian yang cukup hebat untuk kita semua.
Mungkin ada yang setuju dan mungkin tidak. Saya share sebab ada beberapa part saya setuju.

Kredit: Nur Ahayati


Ada Bunga Bergantungan Jadikan Rumah Lagi Nampak Wow. Ni Cara DIY Hasilkan Talinya  & Kos RM 2 Je!

Melihat pokok-pokok bunga yang bergantungan di kediaman orang lain, terasa begitu cantik sekali. Malah tidak dinafikan mood kediaman tersebut juga punya aura selesa dan mendamaikan.

Oleh itu, teringin juga dipraktiskan dikediaman sendiri. Jadi apa kata untuk permulaan ini, kita buat sendiri tali penggantung pasu dengan teknik simpulan menggunakan tali. Memang mudah dan hasilnya memang wow.

Ini sebagaimana yang dikongsikan oleh Suhaili Baharudin. Jom semak.

Saya share disini cara ringkas untuk buat macrame pokok. Cantik sangat bila digantung untuk jenis tanaman yang daunnya berjuntai.

Modal RM2 saja untuk beli tali.

Bahan-bahan yang diperlukan :

Tali, gunting, sepasu pokok yang berjuntai.

Step 1

Ukur tali 76 inci ( boleh lebih kalau nak lagi panjang). Ukur Dan gunting sampai menjadi 4 tali.

Step 2

Cukup 4 tali, dilipat dua seperti gambar A. Pastikan tali dihujung sama panjang. Kemudian pintal dan ikat seperti pada gambar B.

Step 3

Bahagikan dua-dua dan ikat simpul. Ini layer pertama.

Step 4

Untuk layer ke dua, silang-silangkan tali tadi dan bahagia dua lagi kemudian diikat/dipintal lagi. Ikat setiap X berwarna ungu dulu kemudian X berwarna merah.

Step 5

Ikat tali hujung, kemas dan pastikan ketat.

Siap

Ternyata tidak susah untuk hasilkannya dan bolehlah dibuat sendiri. Semoga makin berseri-seri kediaman anda sekeluarga dengan adanya pokok yang cantik bergantung.

Sumber : Suhaili Baharudin via Kebun Bandar: Jom Tanam Sendiri


Perlindungan Insurans Am Rakyat Selangor Sehingga RM10,000 Secara Percuma Mesti Direbut

Dalam keadaan ekonomi negara yang tidak menentu dan segala perbelanjaan meningkat termasuk kos perubatan sudah tentu memberi kesan kepada golongan yang berpendapatan rendah.

Justeru menyedari betapa sukarnya perjuangan rakyat, kerajaan negeri Selangor mengambil inisiatif untuk meringankan bebanan rakyat dengan memperkenalkan perlindungan insurans am.

Perlindungan insurans am sehingga RM10,000 secara percuma meliputi kecederaan dan kehilangan upaya akibat kemalangan,khusus untuk rakyat negeri Selangor.

Kematian yang disebabkan kemalangan dengan perbelanjaan pengebumian berjumlah RM1,000 turut diberikan menerusi skim yang dikenali sebagai INSAN.

Apa yang menariknya perlindungan insurans ini juga terbuka kepada bayi berumur 30 hari sehingga warga emas berusia 80 tahun dan dianggarkan akan memanfaatkan seramai 6 juta rakyat negeri ini.

Menurut Menteri Besar Selangor, Datuk Seri Amirudin Shari, skim INSAN merupakan perlindungan hayat yang diperkenalkan sebagai salah satu inisiatif kebajikan di samping memberi perlindungan menyeluruh kepada rakyat.

“Selepas melaksanakan pelbagai program, kita mahu rakyat dilindungi, ambil iktibar daripada wabak Covid-19 dan insiden banjir, rakyat perlu disedarkan tentang perlindungan dan kerajaan negeri memulakan inisiatif ini supaya perlindungan seumpama ini menjadi satu pemahaman dan sebahagian daripada pilihan.

“Tidak ada ruginya perlindungan ini. Bukan untuk mempromosikan syarikat insurans tetapi dalam masyarakat maju di masa hadapan, perlindungan kesihatan sebagai contoh menjadi salah satu daripada keperluan dan prioriti masyarakat,” tegas beliau.

Malah beliau berkata, untuk berganjak ke sebuah negeri maju, masyarakat perlu terbiasa dan memahami kepentingan perlindungan terhadap diri sendiri.

Tambah beliau, ia dibuktikan juga dengan kos yang tidak begitu besar berbanding kos lain yang dilepaskan ketika menerima elaun atau gaji masing-masing.

“Sebahagiannya adalah untuk membudayakan skim perlindungan dan niat sudah pasti untuk melindungi serta sebagai tanda kita (kerajaan negeri) bertanggungjawab menjaga rakyat Selangor,” jelas beliau.

Mengulas lanjut, ujar Amirudin, sejak diperkenalkan pada 1 Oktober lalu, pihaknya telah menerima lebih 40,000 pendaftaran.

Bagaimanapun, beliau menyasarkan lebih sejuta rakyat Selangor akan berdaftar pada akhir tahun ini manakala keseluruhan 6 juta sepanjang tempoh satu tahun pelaksanaan INSAN.

“Program ini akan disambung dari semasa ke semasa dan akan diperbaiki untuk kebaikan rakyat secara keseluruhan. Langkahnya juga mudah yang mana hanya perlu muat turun aplikasi wavpay atau hadir ke pusat khidmat supaya bantuan pendaftaran dapat dilakukan.

“Ia akan ambil masa sedikit tetapi tidak lebih 48 jam, biasanya jika tidak lulus pasti ada kekurangan tertentu seperti maklumat tak lengkap.

“Bagaimanapun jangan khuatir, anda boleh datang ke pusat khidmat MBI supaya pendaftaran dapat dilakukan,” jelas beliau sambil berkata ia bukanlah paksaan sebaliknya inisiatif untuk rakyat.

Sementara itu, Ketua Pegawai Eksekutif Fintech Wavpay, Brahma Shakthi ketika ditemui mengulas tentang kerjasama dengan skim INSAN.

Menurutnya, kerjasama tersebut adalah untuk menyediakan platform khusus bagi inisiatif yang ditawarkan kerajaan negeri selepas pihaknya melihat potensi dunia digital yang sangat meluas di samping infrastruktur serta pola pengguna yang sangat memberangsangkan.

“Covid-19 telah mengubah landskap pengguna yang lebih cenderung untuk menggunakan platform digital. Jadi dengan kerjasama bersama MBI ini, seberapa banyak inisiatif kerajaan negeri dapat dipusatkan dalam satu platform.

“Pengguna khususnya rakyat negeri Selangor lebih mudah untuk membuat rujukan dan pendaftaran melalui aplikasi Wavpay (consolidate).

“Kami turut berminat untuk menawarkan khidmat kepada kepada kerajaan negeri yang lain, pada masa sama kajian dan penambahbaikan turut dilakukan dari semasa ke semasa untuk memastikan pengguna menikmati perkhidmatan yang kondusif serta cepat,” katanya.

INSAN dilancarkan Amirudin semasa siri ketujuh Jelajah Selangor Penyayang yang bertempat di Stadium Sultan Suleiman, Klang, pada 23 Oktober lalu.

Setiap individu perlu mendaftar sendiri manakala ketua keluarga boleh mendaftarkan untuk anak-anak mereka.

Aplikasi mobil e-Wallet Wavpay boleh dimuat turun di Google Play Store, Apple App Store dan Huawei AppGalery.

Jadi apa tunggu lagi? Anak jati Selangor jangan lepaskan peluang untuk mendapatkan skim perlindungan percuma ini ya!


Abang Minta Maaf, Alisa Kat Belakang Buat Mimik Muka, Isyarat ‘Warning’ – “Anak No 2 Memang Perangai Sangat!”

Sesiapa pun tidak dapat menolak untuk akui anak nombor dua ni sememangnya lain dari yang lain perangai mereka. Betul tak? Ada sahaja gelagat dan kenakalan mereka yang pastinya lucu dan kadangkala boleh buat orang geleng kepala dengan mereka.

Tidak ketinggalan, anak kedua dari pasangan Hairul Azreen dan Hanis Zalikha juga ada sifat anak kedua apabila keletahnya sempat dirakam oleh Hairul ketika sesi bermaafan anak sulung mereka dan ibunya.

Dalam video yang dikongsikan Hairul di laman instagramnya, Yusuf Iskandar bermaafan dengan ibunya kerana bercakap benda yang tidak elok ketika beraya di rumah tetamu. Tidak membebel marah, sebaliknya Hanis Zalikha gunakan pendekatan menatap dekat wajah anaknya itu yang bertutur dengan penuh lemah-lembut dalam Bahasa Inggeris.

Namun tatkala Hanis sedang fokus terhadap Yusuf, dia langsung tidak perasan kelibat anak kedua mereka yang berada di belakangnya. Malah apa yang mencuit hati, Alisa Aisyah sempat membuat memek muka garang sambil memberikan isyarat ‘jangan buat lagi’ dengan jari seolah-olah turut ingin menegur kesalahan abangnya itu.

Telatah Alisa menjadi perhatian ramai di ruangan komen yang rata-rata geram dengan gelagatnya itu! Bukan itu sahaja, cara didikan Hanis terhadap anak-anak dan cara soft spoken Yusuf menjadi pujian orang ramai.


Asyik Rasa Gelisah Dan Rasa Nak Marah, Selalulah Buat Solat Taubat, Baru Hati Rasa Lapang. Ikuti Cara Wanita Ini.

Tidak dinafikan memang kita semua tahu tentang solat taubat ni. Cuma diri sendiri aje yang liat nak melakukan ibadah ini.

Apa yang pasti, solat ini memberi manfaat kepada sejahtera kepada hidup kita.

Solat taubat kena buat selalu.Sampai hati tu rasa lapang. Rasa bersih. Pastu rajin nak beribadat. Bila dengar nasihat tu, hati mcm seronok.Tak nak lagi buat dosa-dosa lama. Haa.. tu inshaALLaH tanda taubat ALLaH dah terima.

Solat ni elok buat malam-malam. Sebelum tidur atau sebelum Subuh. Waktu sunyi malam. Bersihkan diri. Amek wudhu. Pakai wangi-wangi (bagi lelaki).
Bila dah siap berdiri, Istighfar dulu.. Isitghfar pendek je.. Baca seberapa banyak kita nak sampai hati tu bebetul tenang.. Pastu baru niat..

أصَلِّي سُنَّةَ التَوبَةِ رَكَعَتَيْنِ لِلهِ تَعالىَ

“Ussoli sunnatan taubati rok ‘ataini liLLaHi Ta’ala”
[Sahaja aku solat sunat taubat 2 rakaat kerana ALLaH Taala]

Baca do’a Iftitah dan al-Fatihah mcm biasa.

Rakaat pertama, baca Sural al-Kafirun 1x
(Kalau ada yg tak hafal Surah ni, boleh baca Surah al-Ikhlas je)

Rakaat kedua, baca Surah al-Ikhlas 1x.

Bila sampai waktu Sujud terakhir sebelum salam, selepas baca bacaan biasa waktu sujud, kita sambung baca do’a Nabi Yunus a.s.

“La ilaha illa anta subhaanaka inniy kuntu minaz dzhoo limiin”
Bacalah 10x atau 20x atau 30x.. Ikut suka.
Waktu ni dahi kita sujud menyentuh bumi..

Kita berada dlm keadaan hina sehina hinanya sebagai hamba memohon keampunan daripada Pencipta kita.. Sujudlah lama-lama.. Lepas tu baru duduk tahiyat akhir, baca tahiyat akhir dan terus bagi salam.

Lepas bagi salam, Istighfar lagi.. boleh baca Istighfar pendek atau yg panjang sikit..

“AstaghfiruLLaHhal’adziim /
AstaghfiruLLaHhal‘adziim, alladzi laa ilaha illaa huwal haiyul qoiyuum wa-atubu ilaih.”

Baca seberapa banyak yg kita nak.. Baca sampai hati tu rasa lemah…

Bila rasa dah cukup kita Istighfar, baru do’a.. Bila berdo’a, kita kena bebetul menyesal dgn dosa2 kita.. Mohon ALLaH ampunkan dan terima taubat kita..

Sebagai permulaan, guna do’a sendiri dlm bahasa melayu.. Luahkan apa yg terbuku kat hati tu.. Menangislah.. Merayulah..

Mohon ALLaH ampunkan dosa tu.. Bayangkan kita cuma ada satu je ni peluang nak mintak ampun dgn ALLaH..

Bayangkan Malaikat Izrail dah ada kat belakang nak cabut nyawa kita.. Kejap lagi kita mati.. Agak-agaknya apa kita akan mohon pada ALLaH?

Istigfar dan baca doa. Dalam bahasa melayu pon takpa. Dah selesai berdo’a, tutup do’a kita tu dengan;

“Robbana aatina fid dun-ya hasanah wa fil aakhiroti hasanah waqinaa adza bannar”

Pastu duduk diam atas sejadah, ambil masa 10 minit, muhasabah diri kita.. Tengok apa yg boleh kita perbaiki lepas ni.

Imam al-Ghazali ada cakap..
Tanda hati kita sudah mula hitam,

[1] bila kita buat dosa, kita tak rasa bersalah.
[2] hilang kemanisan beribadah
[3] hati tak makan nasihat

Semoga kita semua muhasabah diri untuk memperbaiki diri agar menjadi hamba Allah yang mulia disisinya.


Jangan Sekali-Kali Melabel Anak, Ibu Ayah Kena Ubah Cara Ni!

Antara sedar atau tidak, kita sebagai mak ayah sering melabelkan anak-anak kita. Tidak mengira anak remaja atau anak yang masih kecil, acapkali terkeluar daripada mulut kita melabelkan anak-anak. Bukan orang lain tetapi kita sendiri!

MELABEL ANAK

“Anak saya ni slow sikit.”

Manusia ini hidup di dalam keadaan ‘homogeneity’, iaitu kehidupan kita adalah sama untuk dikatakan sebagai normal. Jika ada terlain sedikit, maka kita akan hukum orang yang tak sama dengan melabel mereka dengan macam-macam.

Kita bukan bercakap tentang label kanak-kanak istimewa seperti autism, disleksia, ADHD dan sebagainya. Bukan itu yang saya maksudkan. Label yang terhasil dari pemerhatian biasa.

“Oh, Ahmad ini cuai sikit. Careless. Jangan bagi anak saya apa-apa responsibilities ye cikgu.”

Ibu Ahmad melabel anaknya dari kecil sebagai anak yang sentiasa cuai. Tidak percaya dengan anak sendiri. Sampaikan semua benda dibuatkannya. Masukkan buku di dalam beg untuk hari esoknya, pack barang, basuh pinggan dan sebagainya.

Di sekolah, Ahmad sentiasa diingatkan untuk tidak membuat kesalahan bodoh di dalam latihan. Diulang-ulang perkataan careless atau cuai di dalam benak minda Ahmad.

Apabila kita melabel, perkataan itu sifatnya sangat kuat. Kuat mempengaruhi. Setiap label perkataan yang kita berikan seperti malas, bijak, lembam, hiper – merupakan satu bentuk jangkaan yang mampu mempengerahui perangai atau tingkah laku jangka panjang.

Ingat lagi report kad? Guru akan menulis komen atau ulasan tentang prestasi anak murid sepanjang tahun tersebut.

“Ain seorang pelajar yang pendiam.”

“Keputusan Ali merosot kerana terlalu banyak bermain.”

“Prestasi teruk. Tidak bermaya.”

Niat asal selain memberikan ulasan kepada ibu bapa, sebenarnya ulasan itu juga bertujuan untuk memberi persediaan kepada bakal guru tahun depan berdepan dengan anak murid yang baru. Malangnya, apabila guru baru menerima label ulasan yang berbentuk negatif, ada kebarangkalian label tersebut terbawa-bawa dan memberikan expectation yang kurang kepada murid.

Si kecil akan rebel di dalam kelas kerana terus-terusan mereka dilabel dengan benda yang negatif.

Guru satu hal. Ibu bapa pun satu hal.

Menurut Alagammai, seorang pakar terapi pendidikan dan kesihatan mental, melabel boleh menjadi sesuatu yang baik. Walaubagaimanapun, melabel dengan perkataan yang buruk atau bahaya berbanding yang baik adalah sesuatu yang zalim. Lagi menzalimkan adalah jika kita bagitahu orang lain tentang label yang digunakan.

Jadi, apa cara yang terbaik yang boleh dilakukan?

(1) Terangkan keadaan yang berlaku, bukan fokus sifat anak-anak.

Contohnya, jika si kecil memecahkan pinggan kita akan terpacul “Adik ini selalu sangat tak berjaga-jaga. Semalam pecahkan pinggan. Minggu lepas pecahkan minggu. Setiap masa nak pecahkan pinggan kenapa.”

Boleh tukar kepada, “Adik tak berjaga-jaga hari ini. Sebab tak pegang betul-betul, pinggan dah pecah.”

Elakkan menggunapakai perkataan ‘selalu’. Fokus apa yang sedang terjadi. Tak perlu mengungkit cerita lama. Perkataan ‘selalu’ menunjukkan tingkahlaku yang dah lepas-lepas.

(2) Label juga boleh jadi sesuatu yang tricky

Memanggil anak-anak dengan panggilan ‘brilliant’. Its only a single word. Kanak-kanak akan berasa tertekan untuk menjadi yang paling top setiap masa. Di sini, kita panggil sebagai ‘overestimate’ kelebihan seseorang.

Boleh tukar kepada, “Ibu sangat bangga tengok adik buat latihan untuk exam esok.” Pujian yang sama. Tetapi, mampu menghilangkan rasa tekanan anak-anak.

(3) Senang cerita, tak perlu nak label-label

Label yang diberikan berbeza dari orang yang memberi dan orang yang menerima. Ia sesuatu yang subjektif. “Kamu ini tak pandailah.” Persoalannya, nak pandai bagaimana lagi? Tiada indikator yang tepat untuk menjadi pandai.

Maka, ia adalah strategi yang sangat tidak efektif untuk membina jati diri atau tingkah laku. Apatah lagi untuk mewujudkan motivasi.

Kredit: Hazhari Ismail


“Cerai Mati Ni Tak Sama Dengan Cerai Hidup. Kita Akan Teringat-Ingat Apa Yang Dia Pesan Pada Kita.” Deep Perkongsian Ni!

Pesanan hidup baik-baik sering ditujukan buat mereka yang baru mendirikan rumah tangga.  Apabila keputusan dibuat untuk hidup bersama di bawah satu bumbung bernama rumah tangga, maka segala baik buruk mahupun kekurangan pasangan harus diterima.

Justeru, kesabaran penting dalam melayari alam rumah tangga. Jangan hanya mahu mengikut kepala sendiri sahaja sehingga mengabaikan pandangan orang di sebelah. Yang lebih penting lagi kena saling bekerjsama, bertoleransi dan mempercayai satu sama lain.

Perkongsian ini mungkin nampak biasa tapi banyak manfaat untuk mereka yang bergelar suami isteri:

Alhamdulillah, baru saja selesai berurut perbetul urat dengan bidan lama.

Biasalah, orang tua suka bercerita. Lagi-lagi bab pernikahan. Banyak yang bidan atau lebih mesra di panggil CikNah tu kongsi.

“Cerai mati ni tak sama dengan cerai hidup. Kita akan teringat-ingat apa yang dia duk pesan kat kita”.

“Dulu pakcik kerja hantar pokok-pokok mangga pi sampai johor nu. Kadang seminggu baru balik. Bila dia kat rumah, dia takmau keluaq dah. Kalau nak ke kedai minum-minum pun, dia ajak makcik”.

“Pakcik suka pi masjid. Makcik dah sediakan satu almari baju dia pakai pi masjid. Hari jumaat pakai jubah. Makcik gosok siap dah semua. Tinggal nak pakai saja”.

“makcik akan ingat waktu dia nak pi masjid. Lepas subuh, makcik sedia sarapan. Pukul 11.30 tengah hari, makcik siap hidang makanan. Jam 2 petang, buat air untuk pakcik minum. Pukul 4 buat cucuq pulak.”

“Dulu, kalau makcik buat salah, pakcik takkan tegur terus depan-depan makcik. Dia biar dua tiga hari dulu. Lepas tu, dia panggil makcik pelan-pelan, dia akan tanya. Nah, dua hari lepas, Nah ingat tak Nah buat salah apa?”

“Ha, makcik mengakulah makcik buat silap. Makcik minta maaf kat dia. Takat tu ja. Tak dak mengungkit apa.”

“Pakcik ada pesan, wasap dan mesej tu atas diri kita. Kita yang buat jadi elok atau tak elok. Berpada-pada lah”.

Tekun aten dengar cerita makcik. Seronok. Tapi part ni lagi seronok.

“Tu kalau makcik buat salah, dia tegur. Kalau makcik tengah marah duk bising, pakcik hang lari! Dia cakap ‘haa mula dah. Awai hang mula hari ni.’ Lepas tu terus lari pi duduk bawah pokok mempelam.” ujar makcik sambil ketawa. Luculah pakcik, sempat lari lagi.

Dalam duk ketawa, makcik Nah pesan kat aten.

“Kita suami isteri ni kena ada mesyuarat. Dulu, waktu malam anak dah tidur, pakcik akan panggil makcik. Dia tanya apa yang makcik tak suka, atau apa yang dia tak suka pada makcik. Kita nak bagi bersih hati, takmau ada yang duk lekat dalam”.

“Lepas tu, jaga yang wajib. Solat dan baca alquran jangan lupa sebab itulah yang jadi pendinding utama rumah tangga kita”.

“Cuba cari ilmu agama. Solat berjemaah. Bila sama-sama buat, baru ada sepakat. Itu yang mengharmonikan rumah tangga kita”.

Alhamdulillah, seronok dengar CikNah cerita. Pesan orang lama ni berhikmah. Walaupun hidup sekarang mengikut arus moden, namun pesanan orang tua ni tetap tak lapuk dek zaman.

Banyak lagi sebenarnya yang kita kena belajar. Pesanan atas ni baru sebahagian saja. Perjalanan rumah tangga kita masih jauh.

Jom sama-sama kita berusaha membina rumah tangga yang Allah suka, Allah redha. Moga keluarga yang kita bina di dunia ini, berkekalan hingga ke syurga nanti. Amin ya rabb!


Ini Sebab Suami Makin Sayang Pada Isteri. Tip Power Ni Memang Logik!

Nak tahu sebab suami makin sayang pada isteri kena tahu tip power ni dan memang logik untuk dipraktikan! Memang tidak dinafikan setiap wanita inginkan kebahagiaan sepanjang hidupnya bersama suami tersayang.

Untuk itu, pastinya isteri ingin melakukan pelbagai perkara untuk membuatkan jiwa suami semakin sayang kepadanya. Weii, siapa tak sayang suami kan! Lebih-lebih lagi bagi yang tidak suka berkongsi kasih sayang. Bukan menafikan takdir, namun sebagai isteri harusnya memberikan layanan baik kepada suami. Selebihnya kita berserah kepada takdir jika cinta hati perlu dikongsi dengan wanita lain.

Apa pun,  yang jelas, isteri harus tahu cara untuk membuatkan suami makin sayang kepada kita. Ikuti tip  mudah ini lagi power!

1.Berikan Ruang

Kadangkala sekiranya seseorang lelaki itu mempunyai masalah atau tertekan dengan sesuatu, apa yang dimahukan adalah tenangkan diri dengan bersendirian. Berikannya ruang untuknya dan jangan menekannya dengan lebih banyak soalan kerana ini akan lebih menyerabutkan fikirannya. Sekiranya dia mahu bercerita kepada anda, dia akan lakukannya setelah dia bersedia. Wanita yang faham dengan situasi pasangannya dan bertindak dengan wajar adalah wanita yang disenangi dan disayangi.

2.Jangan Mengongkong

Sikap isteri yang suka mengongkong akan membuatkan suami berasa rimas dan bosan. Anda sebagai seorang isteri, perlu memberi sedikit kebebasan buat suami anda. Jangan terlalu mengawal segala gerak geri yang dilakukannya. Lelaki tidak suka wanita yang mengongkong hidupnya. Tidak salah sekiranya anda prihatin mengenai suami anda dan mengambil tahu mengenai hal-hal yang dilakukan, namun biarlah ia berpada-pada. Janganlah sampai melarang suami anda dari melepak dan meluangkan masa bersama rakan-rakannya.

3.Belajar Mendengar

Satu sifat wanita yang memang tidak digemari lelaki adalah kuat membebel. Cuba belajar mendengar dan kurangkan bebelan anda. Lelaki jarang mahu berkongsi masalah mereka dengan sesiapa dan sekiranya dia tiba-tiba mahu berbicara secara serius, beri perhatian kepadanya. Komen anda tidak diperlukan mereka, objektifnya adalah untuk meluahkan beban di dada yang boleh membuatkan mereka merasa sedikit lega.

4.Tunjukkan Rasa Sayang

Kadangkala, perkataan sahaja tidak cukup untuk menyatakan cinta. Tunjukkan rasa sayang anda kepadanya di hadapannya dan juga rakan-rakannya. Hantarkan pizza ke rumahnya sewaktu dia dan rakan-rakan sedang menonton perlawanan bola sepak. Sekali-sekala anda boleh menunjukkan rasa cemburu sekiranya dia terlalu baik dengan rakan wanitanya. Buat si dia rasa bangga dengan orang sekeliling kerana cara anda melayannya. Cara berlainan untuk menyatakan rasa cinta anda boleh menambahkan rasa sayangnya terhadap diri anda.

5.Biar Dia Membuat Keputusan

Lelaki terkenal dengan ego mereka dan sekiranya anda memberikannya peluang untuk membuat keputusan besar, dia akan merasakan dirinya penting di dalam perhubungan. Walaupun keputusannya memilih restoran untuk makan malam tidak menepati selera anda, hormat pilihannya walaupun anda terpaksa berpura-pura gembira pada malam itu. Percayalah, mereka akan merasa lebih dihargai sekiranya anda mendengar kata.

Sumber: www.apakes.com


Nampak Biasa Aje Sentuh Butang Lif. Tapi Ini Sebabnya Kena Alert Elak Coronavirus!

Sejak penularan Coronavirus, kita sentiasa berwaspada tentang kebersihan. Selain memakai topeng muka, menjaga kebersihan tangan adalah wajib ketika ketika ini.

Kenapa tangan? Ini sebab tangan adalah salah satu anggota tubuh yang paling sering dipakai untuk beraktiviti, sehingga menjadi tempat mudahnya ada kuman, virus, dan bakteri. Salah satu cara mudah membebaskan tangan dari penyebaran mikroba tersebut adalah dengan kebiasaan mencuci tangan secara baik dan tepat.

Begitu juga apabila ke tandas awam ketika membuka pintu tandas, pintu kedai serbaneka 24 jam beroperasi dan juga lif.

Nampak simple je, tapi ia adalah tempat yang menjadi kuman berkumpul.

Sebagaimana perkongsian oleh Taufiq Razif  yang menyentuh mengenai butang lif awam. Ikuti perkongsiannya untuk elak coronavirus.

Ni gambar lif utama di Hospital yang saya baru discaj semalam. Bayangkan berapa ribu jari yang sentuh butang lif ni setiap hari?

Dah la hospital ni memang tempat orang sakit. Lebih lebih lagi yang paling ditakuti sekarang yang ada Coronavirus. Kat Hospital saya bermalam semalam, siap ada tukang check suhu lagi di pintu utama sebab nak saring orang yang demam. Takutnya demam sebab Coronavirus ni lah.

Mereka yang ada Coronavirus ni akan batuk dan bersin. Mereka akan tutup mulut guna tangan. Tangan ni lah juga nanti mereka akan guna untuk sentuh barang barang di sekeliling mereka.

Isteri saya Medical Doctor tapi dia ni ada tabiat pelik sikit tau. Tiap kali dia sentuh butang lif, dia akan guna siku dia. Takpun dia guna tisu. Mula mula saya ingat dia OCD ke apa. Rupanya sekarang saya baru tahu, apa yang dia buat selama ni adalah benda yang betul.

Dia pesan, kurangkan guna tangan kalau nak sentuh 3 tempat ni : tombol pintu ( terutamanya pintu toilet), butang lif ( terutamanya di hospital) dan barang barang yang dikongsi bersama.

Aah la. Tangan kita ada kalenjar peluh dan kalenjar minyak/sebum yang mengekalkan kelembapan pada tangan supaya tak merekah tapi benda ni juga yang akan perangkap kuman pada tangan kita bila kita guna tangan kita untuk tutup mulut masa batuk dan juga bersin.

Dan tangan tu lah nanti yang akan sentuh dan sebar kuman ke mana mana. Anak saya Aisha Soolihah pun sekarang tengah berhingus hijau sebab dia pergi jilat kerusi. Jilat pulak bahagian kerusi yang orang letak tangan tu. Allahu. Menjerit isteri saya semalam nak halang dia jilat tapi budak budak ni memang laju daripada kita.

Apa pun, inilah ikhtibar untuk kita semua. Virus and bacteria are real tuan puan semua. Amal dan ajarkan tips yang isteri saya ajar ni pada semua ya.

– Taufiq Razif –


Kemaruk Cuti Tapi Lupa Diri. Pengunjung Hotel Lima Bintang Bawa Periuk Nasi Dan Tilam!

Sejak kelonggaran yang diberikan ini, Pelaksanaan Perintah Kawalan Pergerakan Pemulihan (PKPP) sudah tentu ramai yang plan untuk bawa keluarga pergi bercuti.
Mana taknya, ramai yang kemaruk nak bercuti setelah hampir tiga bulan berada di rumah setelah pandemik covid-19 semasa PKP.

Bukan itu sahaja, impaknya banyak sektir industri terjejas sumber pendapatan termasuk industri perhotelan.

Ekoran itu, banyak hotel mengadakan promosi cuti-cuti pada harga yang murah untuk menjana kembali industri pelancongan ini.

Terbaru, viral apabila terdapat segelintir pengunjung telah membawa peralatan masak dan tilam ke hotel.

Tujuan keselamatan dan prosedur hotel terpaksa menahan barang-barang berkenaan daripada memasuki hotel.

Ikuti perkongsian wanita ini. Semoga ia jadi iktibar kepada kepada semua agar jangan sampai kemaruk bercuti tapi lupa adab.

Lexis Hibiscus PD is a 5 star hotel. Memang laa tengah murah. Tp jangan laa buat mcm Lexis Hibiscus PD ni mcm Homestay. Macam nak buat kenduri dah sy tengok.

Dengan itu, Lexis Hibiscus PD dah buat a very very very strict rules. Masa nak check in nanti, diorg akan spot check. Sorg2 dia check.

Max 1 bilik boleh 7 org dewasa shj (kanak2 umur 12 tahun ke bawah x ada limit). Dewasa ke-8 x boleh masuk dah. Maknanya kene ambil bilik lain atau pegi beli tiket bas, pulanglah anda ke kampung halaman nan indah. Lepas tu, dalam 7 org dewasa tu pulak, max 4 dewasa shj free. Dewasa ke 5-7, ada extra cas.

Tengok shelf tu, dah mcm shelf kat senheng dah. Siap bawa batang pancing.  Hampa nak masak2 dekat hotel yg x ada dapur. Hotel ada rules. Kenapa hotel x bagi masak dalam bilik? Sebab nanti langsir, tilam, bantal, dinding semua bau. Ingat senang ke nak hilangkan bau tu. Hotel kene keluarkan extra cost utk buangkan bau tu tau. Kalau bilik berbau, next guest akan complain. So, hotel terpaksa bagi bilik lain. Udah rugi 1 bilik.

Mindset tu tolong tukar sikit. Fikir org lain sama. Jangan selfish sgt.

Haish, pagi2 isnin dah bebel.

Semoga menjadi iktibar.


“Alahamdulillah ,Adik Ainul Semakin Pulih”- Update Terkini Adik Ainul Mardhiah

Sejak seminggu lalu, digemparkan dengan berita yang mengejutkan satu Malaysia apabila adik Ainul mardhiah dikejarkan ke hospital dan dalam keadaan kritikal

Buat yang tertanya-tanya keadaan terkini, setakat ini keadaan adik Ainul Mardhiah (6 Ogos 2022)

Alhamdulillah, Ainul semakin baik. Dia dah sedar 100%. Bacaan darah dia hampir normal semuanya. Ventilator dah off, ubatan pun banyak dah diberhentikan. Cuma Kuman masih ada lagi dan perlu teruskan antibiotik. Sehingga bila, itu terpulang pada Doktor. Doktor lebih tahu.

Asalkan Ainul sihat je.

Hari ini Ainul kena tambah darah, terima kasih penderma-penderma darah. Orang seperti Ainul ni sangat perlukan darah tambahan, beruntung orang yang suka menderma darah ni.

Pahala anda sentiasa mengalir sebab telah berbuat ihsan sesama manusia.

Kalau tak ada yang ingin menderma darah, di mana lah hospital nak cari darah-darah untuk pesakit ni.

Semoga Allah swt lapangkan rezeki kalian dan dicukupkan semuanya.

Azam lepas ni kita derma darah ramai ramai ya. Nampak macam remeh temeh, tapi percaya lah besar pahalanya sebab dapat bantu orang yang memerlukan.

Membantu dan memberi pertolongan tidak semestinya dengan wang ringgit.

Alhamdulillah berkat doa kita semua adik Ainul semakin pulih dan sihat.. ramai sayangkan adik Ainul :’)

Teruskan lagi mendoakan kesejahteraan Adik Ainul Mardhiah kita sehigga sembuh sepenuhnya.


“Ibu Mertua, Dialah Pesakit Diabetes Contoh Bagi Saya”. Menantu Ni Yang Juga Seorang Doktor, Dedahkan Sebabnya & Elok Sangat Jadikan Panduan!

Tentunya bila kita bertemu dengan orang yang lebih berusia dan matang, tidak dinafikan pasti banyak ilmu dan pengalaman hidup mereka boleh kita ‘cedok’ untuk diteladani dan dijadikan panduan.

Begitu juga halnya bagi wanita yang bergelar doktor pakar ini yang begitu berasa kagum dengan ibu mertuanya dalam bab penjagaan kesihatan hingga dirasakan ibu mertuanya itu adalah sebagai pesakit diabetes contoh.

Nak tahu kenapa dan apa sebabnya doktor ini berkata begitu, jom kita baca perkongsian penuh daripadanya dan semoga dapat dijadikan panduan untuk pesakit diabetes yang lain.

SETENGAH CAWAN CUKUP

Saya cukup hormat ibu mentua saya. Bukan semata sebab dia ibu yang melahirkan buah hati saya, tapi sebab dia lah pesakit diabetes contoh bagi saya.

Satu perkara yang saya perasan, beliau sangat menjaga diet beliau sehari-hari. Amalan berpuasa sunat Isnin dan Khamis juga jadi kebiasaan beliau. Pernah juga beliau berpuasa hampir setiap hari dalam bulan Rejab dan Syaaban.

Amalan makan mengikut masa beliau juga patut dipuji. Breakfast seawal jam 7.30 pagi, diikuti dengan aktiviti berkebun keliling rumah. Ni amalan yang sangat bagus bagi warga emas seperti beliau untuk mengeluarkan peluh. Kalori dibakar, vitamin D daripada cahaya matahari pun dapat, bunga dan sayur-sayur pun banyak dapat. Memang untung!

Satu lagi amalan beliau yang saya puji ialah beliau amat menjaga kaki. Penjagaan kaki amat penting bagi pesakit diabetes seperti beliau sebab kaki mudah tercedera dan dapat komplikasi. Setiap kali lepas wudhu atau mandi, beliau akan mengesat kaki sehingga kering. Setiap celah jari kaki beliau akan dibelek dan dikesat untuk mengelakkan kelembapan yang jadi kegemaran ‘kulat kaki’.

Kalau saya ikut beliau ke kenduri perkahwinan di hujung minggu, saya perhatikan beliau cukup hati-hati memilih makanan. Kuantiti yang diambil pun dijaga. Memang payah juga, sebab ada makanan manis yang beliau gemari. Selalu saya perasan, kalau beliau ambil cendol atau air manis, kuantitinya selalu separuh. Lepas dah merasa, dia akan hulurkan kepada bapa mentua saya untuk dihabiskan.

Sejak itu, setiap kali saya ambik minuman atau makanan manis di majlis atau di buffet, saya akan cuba untuk ambik dalam kuantiti yang sedikit. Cuma untuk hilangkan rasa ingin.

Saya mungkin doktor pakar, tetapi tetap ada banyak perkara yang saya belajar dari orang-orang tua keliling saya. Bukan saja dari segi penjagaan masalah diabetes. Kalau dari mak mentua saya, yang paling penting ialah belajar macamana nak layan suami sebaik yang beliau lakukan.

Itu pun penting juga kan?

sumber : Sakinah Sulong


“Cerewet Suami Sampai Saya Down & Rasa Tak Sempurna.” Diana Rafar Dedah OCD Suami Punca Rumah Tangga Pernah Gagal!

Apabila kita berkahwin, pasti segala kekurangan dan baik buruk pasangan harus diterima dengan hati terbuka. Disebalik kekurangan tersebut, pasti ada kelebihan yang kita tak sedari kan.

Sebagai contohnya, pelakon dan juga usahawan, Diana Rafar bertuah kerana dikurniakan suami yang pembersih orangnya.

Biarpun pada awal perkahwinan mereka, apa jua yang dilakukan Diana serba tak kena, namun sikap ringan tulang Zamarul Hisham membantu pasangan ini untuk melayari alam rumah tangga dengan aman tanpa masalah.

Pun begitu, Diana Rafar baru-baru ini menerusi satu program bual bicara membuat satu pendedahan mengenai sikap suaminya yang menghidap Gangguan Obsesif Kompulsif (OCD) sejak awal perkahwinan mereka.

Lebih teruk, sikap cerewet suaminya itu pernah membuatkan perkahwinan mereka gagal pada tahun 2015.

Cerewet suami saya ni sehingga satu tahap saya down. Kita rasa asyik semua salah sahaja. Rasa tak sempurna dan sering terfikir macam mana nak jadi isteri terbaik. Sedih juga la, sampai awal perkahwinan dulu saya mengalah dan bercerai. Saya kata saya tak nak. Tapi bila sudah lama berfikir, saya boleh terima dan rujuk semula dengan dia.

Malah, dalam perkongsian Diana sebelum ini ada mengatakan  sifat pembersih suaminya itu kini sudah menurun kepada anak lelaki mereka.

“Baru mama nak rasa okay dari perangai papa dulu rupanya turun ke anak. Apa pun mama bersyukur Allah kurniakan mama anak yang pembersih, dan banyak ajar mama erti kesabaran , walaupun kadang menguji iman mama.

Dalam pada itu, Dia berharap anak perempuannya, kayla tak ikut perangai papanya juga. Begitu pun dia enggan mengeluh sebaliknya menerima anugerah tersebut.


Nak Melawat Saudara Sakit Kanser, Ada Adabnya. Wanita Ni Yang Juga Canser Surviver Kongsikannya Untuk Jadi Panduan!

Sedari kecil kita diajar tentang pelbagai adab agar bila besar menjadi orang yang tahu berbudi dan agar setiap tingkah laku tidak menyakitkan hati orang lain.

Begitu juga halnya dalam adab melawat saudara mara atau rakan taulan yang sedang diuji dengan penyakit kanser.

Bimbang jika salah bicara boleh mengguris hati mereka. Oleh itu elok kiranya kita fahami hati dan perasaan mereka dengan ambil tahu adap-adap yang perlu dijaga sebagaimana yang telah dikongsikan oleh Puan Zuraini Kamal, yang juga merupakan Canser Surviver. Jom semak.

ADAB ZIARAH PESAKIT KANSER:

Saya ingin berkongsi sedikit `cadangan’ Bagaimana Nak `menyantuni’ Pesakit Kanser.

Apa yg nak diperkatakan apabila Menziarahi saudara atau sahabat kita yg kena Kanser?

Bagaimana kita dapat membantu Sahabat & keluarga Pesakit Kanser?

Niat
Ziarah dengan Niat Ukhwah `lillahita’ala’ (utk mendapat Redho ALLAH SWT) – jangan menjadi Doktor (walaupon anda seorg Doktor perubatan)

Juz be A Friend!
Tak perlu bagi Nasihat – Tak Perlu bagi CADANGAN tentang pemakanan ataupon rawatan. (Kecuali jika Pesakit Minta Pandangan dan nasihat anda).

Adakalanya kami dah letih mendengar `medical advice’ dari Onko .. so bila datang berziarah secara santai .. please talk about something else: sembang santai je.

Be A shoulder to cry on:
Kalau dah tak de idea nak sembang .. juz LISTEN to us! Berilah ruang kepada Pesakit Kanser bercerita meluahkan perasaan. Dan anda hanya perlu mendengar dengan senyuman.-

Jangan Dok tanya Tahap Berapa

Tahap 1 – Tahap 2 – Tahap 3 – Tahap 4! Bagi kami pesakit kanser … Tahap atau Stage tuh semua sama. Semua stage Menakutkan.Canser is still Cancer!

Bawaklah buah tangan atau pon buah2an

Bila datang Ziarah moleklah jangan datang hanya dengan senyum & Doa.
Bawaklah sesuatu utk mengembirakan hati Pesakit dan Keluarga mereka.
Siapa Tak suka menerima Hadiah ?
Pemberian itu adalah tanda `ingatan & kasih sayang kita’.
In sha ALLAH dapat Pahala tau.

Seeloknya buatlah `Tabung Prihatin’

kutiplah sedikit sumbangan Bantulah kewangan pesakit Kanser dan keluarga mereka.  Cancer is very2 expensive illness tau. Kalau ada rakan Wassap grup – 30 org kalau sorang menyumbang RM10 hengget dah kumpul RM300 kan. Apa guna ada Grup wassap mekalu ahli dlm kumpulan sakit kita tak leh pakat2 bantu sorang sikit kan.

RM10/RM5 hanyalah harga sepinggan Nasik. Berpuasalah kita pd hari tersebut utk kita infakkan pd rakan kita yg lebih memerlukan. In sha ALLAH – ALLAH akan ganti DOUBLE.

Nak Bergambar?
Seeloknya adab berziarah SILA mohon izin sebelum ambik gambar dan maklumkan jika gambar ingin di Upload di FB/IG. Berilah ruang pesakit untuk `bersiap dan jagalah aurat mereka’

Saya dulu tak suka `gambar sakit diambil’ .. saya sentiasa mahu dilihat `cantek & ceria’

Sebagai Jiran: sentiasa ambil berat jika Jiran anda Sakit Kanser. Tanyakan Keperluan Mereka. Pengurusan anak2 & pemakanan pesakit Kanser.

Pernah seorang sahabat terpaksa meninggalkan isterinya terlantar sakit di rumah seharian kerana beliau terpaksa pergi bekerja. Si isteri yg sakit terbaring hanya mampu makan dan minum apa yg ada disediakan di tepi katil. (saya pon pernah melalui pengalaman terbaring sepanjang hari di rumah sorang2 .. nak masak tak larat. so … saya tak makan seharian hinggalah keesokkan harinya seorg sahabat kebetulan datang menziarahi saya dengan membawa Nasik Bungkus. Alhamdulillah dapat saya makan)

JANGAN JADI USTAZ/USTAZAH:
Tolong Jangan kata Kanser itu Kifarah Dosa.Tidak usahlah dok bercakap tentang Dosa/Pahala. Kanser bukan satu hukuman dari Tuhan.

Nabi Ayob a.s juga Sakit berpuluh tahun – adakah Baginda ditimpa Musibbah Penyakit kerana Beliau Berdosa?
Ingatlah Kanser Bukan Hukuman Tuhan.
Kanser Bukan Kematian kerana ramai kami yang `survive’ dan menjalani hidup normal seperti anda semua.

Ketahuilah ramai antara kami yang sembuh setelah menjalani Pembedahan dan rawatan Radio & Kimo. Me … i m ONE of them!

KANSER BUKANLAH KEMATIAN:
Mati merupakan Pertemuan dengan ALLAH SWT. Semua kita bercerita tentang Nak masuk Syurga. Bagaimana kita akan masuk syurga jika kita tidak melalui Kematian.La Tahzan


Bila Isteri Jadi Kreatif. Dinding Rumah Retak, Sekelip Mata Dapat Atasinya & Nampak Wow!

Melihat dinding rumah yang ada kesan rekahan memang menyakitkan mata, terasa tidak sempurna kediaman yang dihuni.

Pun begitu, mencedok idea yang dikongsikan oleh puan Nor Surianty ini mungkin ada baiknya untuk atasi masalah tersebut buat sementara waktu.

Modal yang diperuntukkan pun bukanlah besar, dan sesiapa pun boleh lakukannya. Jadi jom semak perkongsian ini.

Cover dinding retak… en somi dok sebut ja… camana nak tutup retak kat dinding tu.. so taraaaa.. tu hasilnya bila isteri campur tangan..

Dan ini hasilnya, dengan hanya menggunakan form 3D Sticker yang dibeli dikedai eco siapa sangka bukan sahaja mampu menutup pandangan mata daripada melihat dinding rumah yang retak malah memberi gaya dekorasi yang menarik.

Idea tu datang sendiri ja.. sebab dah lepas treatment dinding tu… buruk ja rupanya… kalau nak cat balik pun.. masih nampak.. so saya fikir letak ja sticker tu.. lagipun dah nak raya.. nanti tetamu datang nampak buruk ja rupanya.

Lama dinding tu dah macam tu.. dekat 6 bulan jugak.. sebab husband dok continue wat treatment.

Tempoh masa dalam kurang dari 1 jam sebab nak kena gunting 3D form tu ikut kreativiti dan kos cuma RM 8.40 sahaja.

Ternyata dengan modal yang tidak seberapa tetap memberi efek yang menarik untuk kediaman ini.

Melakukannya juga cukup mudah, hanya gunting blok-blok tersebut dan tampalkan mengikut kreativiti.

Sumber : Nor Surianty Othman via kelab kaki deko barang eco/mr. diy


Isteri Makin Hebat Jika Suami Kerap Peluk. Barulah Tambah Sayang!

Kebanyakan suami tidak memahami mengapa isteri sangat suka apabila dipeluk. Bagi suami, pelukan hanyalah pertautan fizikal, dan ada kalanya merimaskan. Sedangkan bagi isteri, pelukan menyimpan erti lebih mendalam dan memberi manfaat besar bagi kesihatan jiwa.

Pernah seorang kenalan wanita mengadu kepada saya, semangatnya lemah kerana suami tiada di rumah dan jarang memeluknya. Bila suami memeluknya, baru terasa semangat dan tubuh menjadi lebih bertenaga.

Walaupun ia mungkin benar dari sudut psychology, tetapi dari segi physiologinya juga mengatakan ‘pelukan mesra suami mampu mengeluarkan hormone oxytocin’ dalam tubuh isteri dan memberikan kesan tersebut.

Oleh itu para suami…..

1. peluklah isteri
2. belai lembut rambutnya
3. sentuh wajahnya
4. gosok lembut lengannya
5. kaitkan jari-jemari tangan anda dengan jari-jemarinya
6. gosok lembut punggungnya
7. sentiasa menjaga pandangan mata anda dengan matanya.

Pelukan membuatkan pasangan merasa lebih dekat dan intim.

Bagaimana pulak pelukan suami tu boleh buat isteri kurus?

Camna tu tak tahu la pulak tapi menurut kata Pakar motivasi Datuk Dr. Mohd. Fadzilah Kamsah, pelukan dan sentuhan suami kepada isterinya ada pelbagai kebaikan kepada si isteri juga kepada si suami antaranya:

Pelukan suami dapat mengurangkan tahap kolesterol dan meningkatkan kesihatan isteri. Oleh itu suami yang inginkan isterinya menurunkan berat badan digalakkan peluk isterinya lebih kerap.

Seorang suami yang memeluk isterinya untuk sekurang-kurangnya 10 saat setiap pagi akan panjang umurnya lima tahun.

Ini kerana pelukan dan sentuhan boleh menyebabkan tubuh manusia mengeluarkan pelbagai hormon termasuk endorfin yang baik untuk kesihatan tubuh.

Hormon endorfin adalah sejenis bahan kimia semula jadi yang bertindak sebagai penahan sakit dan mengurangkan keresahan.

Selain itu pelukan dan gurau senda antara suami dan isteri juga merupakan sunah Rasulullah s.a.w.

Hubungan seks dalam penuh rasa kasih sayang juga dapat membantu pasangan untuk awet muda dan berketerampilan menarik. Wanita yang mempunyai kehidupan seks yang baik dan bahagia akan lebih cenderung untuk menghiasi diri.

Jadi pe kata start hari ni , kita pakat-pakat minta suami peluk sekejap. Tak pun kita je la pi terkam peluk suami tapi kena tengok timing la jugak kan, kalau tak nanti ada dikatanya kita ni buang tebiat pulak.

Paling tidak pun lepas kita salam dan suami kiss sebelum keluar rumah pi kerje tu, minta dipeluk sekejap, InsyaAlaah lama-lama bila diamalkan ada perubahan sikit dalam hubungan rumah tangga.

Bagi isteri, pelukan merupakan bentuk komitmen cinta dan kesetiaan pasangannya.

Sumber: thecoverage.my via Dr. Amirul Amin


Nak Tampil Cantik Dan Sihat Selalu,  10 Makanan Wanita Bergelar Isteri Perlu Ambil!

Nak cantik bukan mudah. Selain amalan gaya hidup sihat dan pengambilan makanan tambahan yang membantu untuk cantik, makananlah menjadi tunjang utama untuk kekal sihat sekaligus tampil cantik.

Sebagai wanita, memilih makanan yang tinggi khasiat amat membantu untuk kekal sihat sekaligus tampil cantik. Apa yang wanita perlu tahu, banyak makanan yang khusus untuk kecantikan dalaman wanita. Apakah jenis makanan itu?

Kapsikum Merah
Sebiji buah kapsikum merah mengandung 100 peratus keperluan vitamin C harian anda. Malah sayur ini juga mengandungi serat diet dan vitamin B6.

Coklat
Antioksidan dalam coklat menghilangkan masalah kulit kasar dan dikatakan mampu melindungi kulit daripada sinar matahari. Bukan itu sahaja, malahan koko dalam coklat juga buat arteri jadi lebih relaks.

Salmon
Bagi peminat ikan salmon, andalah wanita paling bertuah. Yang anda perlu tahu, ikan salmon kaya dengan lemak omega-3 yang membantu mengurangkan inflamasi, kedut dan juga masalah jerawat. Hebat bukan?

Minyak Kelapa
Minyak kelapa kaya dengan vitamin E yang dapat melembutkan kulit dan bebas jerawat. Jika anda penggemar minyak kelapa dara, cuba anda bayangkan kuasa hebatkan kepada kulit anda.

Teh Hijau
Teh hijau sememangnya sihat untuk tubuh. Mengapa? Kerana kandungan L-theanine yang terdapat di dalamnya membantu tubuh menjadi lebih relaks dan mengubati stress. Mulakan hari anda dengan secawan teh hijau panas sekarang.

Bayam
Sayur bayam memang banyak khasiatnya. Bagi aspek kecantikan, bayam yang tinggi antioksidan mampu melawan semua jenis masalah kulit. Jadi mengapa anda harus mengelakkan sayur ini? Menu bayam rebus atau ditumis dengan sedikit minyak sudah menjadikan ia berbaloi dan untuk nampak cantik.

Chia Seed
Chia seed mungkin baru diterima dalam masyarakat kita sedangkan makanan ini sudah lama diketahui akan khasiatnya. Lemak Omega-3 yang terdapat dalam flax seeds dan chia seeds sempurna untuk melawan kedutan dan jerawat.

Seleri
Seleri yang selalunya dimakan mentah bersama sos istimewa juga dijadikan bahan sampingan dalam sup sebenarnya banyak menfaat untuk kulit cantik. Ia mengandungi sodium dan potasium yang membantu kulit dari dehidrasi.

Betik
Buah tempatan ini usah dipandang remeh kerana fungsinya cukup besar untuk kulit yang cantik. Betik rendah fruktosa dan mengandung nutrisi antioksidan, kaya vitamin C dan E serta beta karoten, yang bagus untuk jerawat.

Lobak Merah
Selain baik untuk kesihatan mata, lobak yang kaya dengan vitamin A ini mampu mencegah produksi sel berlebihan dalam lapisan luar kulit. Mata cantik kulit pun tampil cantik. Jom amalkan.


Nak Kehidupan Tenang, Lakukan 13 Amalan Ini. Ada Keindahan Disitu Untuk Diri Dan Keluarga.

Setiap manusia pasti akan merasa mati. Namun sebelum dijemput sang Pencipta, lakukan pelbagai amalan sepanjang hidup ini.
Jangan jadikan alasan ketiadaan masa tapi istiqomah untuk menjadi muslim yang soleh dan solehah.

Peringatan buat kita semua:

1) Jangan tinggal solat sunat qobliah subuh sekalipun bangun jam 6:45 pagi kerana Nabi saw ada bersabda bahawa ganjaran solat ini adalah lebih baik dari dunia dan seisinya. Kecuali dah terlampau hampir waktu subuh habis , maka hendaklah segera kerjakan solat fardhu subuh.

2) Zikir Subhnanallah, Alhamdhulillah, Allahu Akbar, 33 kali jgn ditinggalkan setiap kali lepas solat. Kerana ini lah zikir khas buat anak Nabi saw , Fatimah sebagai zikir istiqamah penguat semangat.

3) Berusahalah sedaya upaya utk solat subuh berjemaah di rumah2 Allah, @ paling kurang berjemaah dgn anak isteri di rumah, kerana ganjaran solat subuh berjemaah adalah sama seperti berqiamullail sepanjang malam.

4) Jangan dilepaskan peluang berdoa selepas azan sebelum iqomah setiap waktu solat kerana disana diantara waktu2 mustajabnya doa.

5) Pelajari serta hayati setiap bait2 bacaan dlm setiap solat, bawa ia setiap kali solat, seolah2 kita berbisik2 mengadu hal dgn Robbul Jalil setiap kali kita solat, agar dgn yg demikian hati kita sentiasa berada dlm solat, mudah2an dgn asbab itu jugalah hati kita tidak lalai setiap kali solat. (memang itu pun diantara tujuan 5 kali sehari kita bersolat) dan itu janji Allah bahawa solat yg sedemikianlah punyai roh untuk menjaga kita dari berbuat keji & mungkar.

6) Jangan dilepaskan Al Quran setiap hari terutama selepas solat subuh, bacalah apa juga surah, selain jadikanlah amalan 3 surah ini setiap hari yaitu, 10 awal & akhir surah Al Kahfi, surah Al Waqiah, juga surah Al Mulk. Asbab kepada sabda nabi : Bacalah Al Quran.. sesungguhnya Al Quran itu akan memberi syafaat (pertolongan) pada sahabat2nya.

7) Jangan ditinggalkan solat2 sunat qobliyyah ba’diyyah, witir, dhuha kerana solat sunat itu menambah asbab kepada redhanya Allah pada kita.

8 ) Sentiasalah istiqamah solat di awal waktu. Wanita; bersedia, ternanti2 masuknya waktu solat manakala lelaki berusaha istiqamah solat berjemaah di rumah2 Allah kerana ia adalah sunnah Nabi kita saw yg utama.

9) Lazimi menjaga wudhu’ setiap masa kerana orang yg punyai wudhu’ akan didampingi para malaikat2 Allah.

10) Amalkan sentiasa bawa ke mana2 kayu sugi untuk bersugi kerana ada 70 kelebihan orang2 yg sentiasa bersugi; antaranya, Zikir & bacaan ayat2 Al Quran orang yg bersugi lebih 70 kali di sukai Allah berbanding bacaan orang2 yg tak bersugi. Dua rakaat solat orang yg bersugi juga lebih disukai Allah vs 70 rakaat solat orang yg tak bersugi, dan juga syaitan benci pada golongan2 mereka yg istiqamah bersugi. Riwayat Aisyah.. Bahawa aku tidak bisa mengira berapa kalikah dlm sehari Rasulullah saw bersugi. Dikatakan juga perkara terakhir yg Rasulullah saw lakukan sebelum ajalnya sampai adalah baginda saw sempat bersugi. Saya pernah terbaca dlm artikel tulisan ulama tersohor bahawa nyawa orang yg sentiasa bersugi mudah keluar ketika di datangi sakaratulmaut.

12) Sentiasalah melazimi lidah untuk berzikir seperti selawat @ kalimah2 taubat @ kalimah2 tauhid asbab kita bersugi dikatakan mulut kita ringan untuk tujuan itu.

13) Lazimi berpagi2 dgn kurma dan ambillah juga ia sebelum tidur kerana khasiat makanan sunnah ini sudah cukup sempurna bg menjana hormon2 perangsang kesihatan & kecergasan tubuh & juga minda kita untuk menjurus kepada sentiasa berfikir yg positif setiap hari.

KESIMPULAN : Berusahalah menyantuni akan setiap perkara2 sunnah serta perkara2 ma’ruf setiap masa kerana itu semua akan mengundang redha Allah kepada kita.. Asbab bertambahnya redha Allah pada kita maka janji Allah

“Wahai jiwa2 yg sentiasa tenang, kembalilah kepada tuhanmu dlm keadaan engkau redha dan aku redha. Dan berkumpullah kalian dlm kalangan orang2 yg berbahagia dan masuklah kalian ke dalam syurga”.

Ini adalah ayat sakaratul maut.. Kalau lah seluruh manusia mengetahui akan ini lah tujuan utama kenapa kita hidup di dunia ini (hanya nak dapatkan redha Allah) ketika mana saat kematian menjemput kita.. nescaya sepanjang masa seluruh manusia akan sentiasa khusyuk lagi tawadhu dlm berusaha untuk mengejarnya.

۞ اَللهُمَّ صَلِّ عَلَى سَيِّدِنَا مُحَمَّدٍ وَعَلَى آلِ سَيِّدِنَا مُحَمَّدٍ ۞

Sumber: Majlis Ilmu


“Masakan Dan Makanan Memang Saya Tidak Kisah Untuk Bermewah Sedikit Tentang Makanan” – Nabila Huda

Tular, tindakan pelakon Nabila Huda berkongsi video memaparkan dia menyediakan bekal makanan untuk anaknya, Keisha Laila ke sekolah telah mencuri perhatian netizen.

Rata – rata warganet terkejut melihat video penyediaan makanan bekal anaknya ke sekolah yang dimuat naik ke laman Instagramnya. Penggunaan daging wagyu tersebut dilabel sebagai “bekal T20”.

Tidak mudah terkejut, Nabila Huda atau nama sebenarnya Nabila Huda binti Suhaimi, 38, mengakui bahawa dia kurang senang dengan perkataan yang diberikan oleh warganet.

Menurut Nabila, dia dan keluarga hanya hidup bersederhana sahaja, namun apabila melibatkan soal makanan, dia mengakui sedikit mewah.

“Saya tidak suka betul dengan kenyataan tersebut sebab buat orang pandang serong dengan golongan berkenaan.

“Tetapi saya tahu orang di luar sana berhak sahaja untuk bercakap apa sahaja yang mereka mahu.

“Namun, hanya saya dan keluarga yang tahu kehidupan kami macam mana dengan hidup yang sederhana.

“Cumanya bila melibatkan masakan dan makanan memang saya tidak kisah untuk bermewah sedikit tentang makanan.” Ujar Nabila Ketika ditemui OhBulan! Di majlis siding media Nusa Fest yang diadakan di sebuah hotel di sekitar ibu kota, pada Selasa.

Tambahnya lagi, memilih makanan yang berkualiti merupakan perkara yang penting buat dia dan keluarga.

“Saya suka makan benda yang berkualiti dan sedap. Apa yang penting adalah mengikut kemampuan masing – masing.

“Daging tu pun baki daripada yang sebelum – sebelum ini telah disimpan dalam peti ais.

“Anak saya tidak kisah, dia akan makan apa yang saya makan.” Ujar Nabila.

Untuk rekod, Nabila dan Izwan mendirikan rumah tangga pada 25 Disember 2015 dan pasangan ini ini masih belum dikurniakan cahaya mata bersama.

Terdahulu, Nabila pernah berkahwin dengan Zaidi Zailani namun mereka bercerai selepas tiga tahun bersama. Hasil perkahwinan, mereka dikurniakan anak perempuan iaitu Keisha Laila.

Sumber: OhBulan!

Baca artikel menarik lain di sini:


Tiba-Tiba Jantung Berdegup Laju, Ini Rupanya Punca Ramai Tak Tahu.

Pernahkah kita mengalami perasan jantung tiba-tiba berdebar tanpa sebab? Padahal kita sdg duduk beristirehat je.

Jika perkara itu terjadi buat sementara, ianya mungkin tidak merbahayakan. Tetapi jika berlaku untuk tempoh yang lama, segeralah berjumpa dengan doktor.

Nak tahu lebih lanjuti ikuti perkongsian Dr Zubaidi Hj Ahmad mengenai punca berlakunya masalah kesihatan ini.

*PUNCA TIBA-TIBA JANTUNG BERDEGUP LAJU

Terdapat pelbagai puncanya.
Terdapat satu keadaan yang dikenali sebagai *aritmia* berlaku apabila terlalu banyak minum kopi atau diserang panik (panic attack). Ia bukanlah tanda sesuatu yang serius.

Terdapat 4 lagi keadaan di mana masalah ini berbahaya.

1. Jantung berdebar disebabkan penyakit *sumbatan saluran darah arteri koronari pada jantung*.

Peningkatan tahap kolesterol dan kalsium boleh membentuk plak pada saluran darah dan menghalang pengaliran darah ke jantung. Ini
menyebabkan jantung tidak berfungsi dengan baik dan menyebabkan jantung berdebar tanpa sebab.

2. Aritmia *selepas pembedahan jantung*.
Pembedahan jantung boleh mengubah cara jantung kita berfungsi termasuklah cara ia berdegup. Ia meningkatkan risiko aritmia jantung.

3. *Perubahan pada otot jantung* . Jika kita pernah mengalami serangan sakit jantung, otot jantung akan mempunyai tisu parut yang akan menyebabkan jantung berdegup secara tidak normal.

4. Aritmia jantung disebabkan *ketidakseimbangan mineral*.Jantung memerlukan mineral yang mencukupi dan seimbang. Sodium, magnesium dan potasium merupakan antara contoh elektrolit yang penting untuk jantung. Jika kita mempunyai terlalu banyak atau terlalu sedikit mineral, jantung kita berdegup secara tidak sekata.

*Tanda degupan jantung laju dan berbahaya* apabila
kita mengalami bersama rasa pening kepala, pengsan, sesak nafas dan sakit pada kawasan dada. Simptom ini mungkin merupakan tanda kita mengalami serangan sakit jantung. Dapatkan khidmat doktor secepat mungkin.


Bila Usia Meningkat, Ini Cara Mudah Seimbangkan Semula Hormon. Dr Ini Jelaskan Caranya.

Ramai wanita yang mengalami masalah ketidakseimbangan hormon hingga menyebabkan kitaran haid tidak menentu, emosi yang tidak stabil, rambut keguguran, kulit menjadi berkedut dan kering, muka menjadi kusam dan mudah rasa penat.

Menurut Dr Zubaidi Hj Ahmad pengambilan pil hormon tidak membantu kerana ia hanyalah suatu langkah bersifat sementara. Apabila berhenti pengambilan pil hormon, kita mengalami masalah yang berulang yang sama.

Yang terbaik adalah kita membantu tubuh kita mencapai keseimbangan ini dari dalam tubuh.

Selalunya bila kita bercakap tentang ketidakseimbangan hormon, tahap hormon estreogen yang terlalu tinggi.

Estrogen adalah hormon yang bertanggungjawab terhadap ciri ciri kewanitaan seperti keanjalan kulit, menstabilkan emosi, menjaga kesihatan rambut, kitaran haid yang tetap, kekuatan wanita, selain penting dalam mencegah penyakit seperti kerapuhan tulang, sakit jantung, dan dementia.

IKUTI CARA INI

Antara langkah yang boleh dilakukan :

1. Kurangkan pendedahan terhadap bahan kimia sintetik seperti pencuci lantai, kosmetik seperti gincu, losen siang/ malam, serum muka, ‘personal care’ seperti sabun mandi, deodoran, baja kimia dan racun serangga. Pastikan kita memakai sarung tangan jika penggunaannya tidak dapat dielakkan.

2. Kurangkan lemak berlebihan dalam badan dengan menurunkan berat badan. Tisu tisu lemak pada tubuh juga penting tetapi jangan berlebihan kerana ia mengundang pelbagai masalah kesihatan.

3. Tambahkan dan pelbagaikan sumber protein dan lemak sihat dalam hidangan. Tanpa protein yang mencukupi kita mungkin akan berasa cepat lapar dan ini akan menyebabkan kita ketap makan dan bertambah berat badan. Protein yang sihat seperti ikan, telur dan ayam juga penting untuk kesihatan rambut, pembinaan otot dan merawat tisu yang rosak. Lemak sihat seperti minyak zaitun dan minyak kelapa dara.

4. Membantu proses perkumahan toksin dengan mengamalkan banyak sayur-sayuran dan buah buahan atau makanan yang disebut sebagai Quranic Food seperti minyak zaitun, buah teen, buah delima, anggur, pisang dan kurma. Ia mengandungi cukup mineral, vitamin dan antioksida.

5. Elakkan penggunaan gula putih atau sebarang gula tambahan dalam minuman dan makanan.

6. Tambahkan sumber vitamin E, vitamin C dan vitamin D dalam makanan. Vitamin D dapat ditingkatkan dengan pendedahan selama 10-15 minit setiap hari pada sinaran matahari yang tidak terik. Dalam banyak kajian, mereka yang kekurangan vitamin-vitamin ini walaupun cukup makan, akan mudah mengalami obesiti, sindrom metabolik dan sesetengah kanser. Pengambilan suplemen vitamin yang bersesuaian mungkin membantu menambahkan sumber vitamin untuk tubuh kita.

7. Pastikan makanan kita mengandungi mineral yang penting seperti magnesium, zinc, selenium yang mencukupi. Ia penting dalam keseimbangan hormon dan merangsangkan metabolisme tubuh.

8. Dapatkan tidur yang mencukupi, kawal stress, lakukan senaman ringan dan cukup minum air kosong.

Semoga bermanfaat.

Sumber: Dr Zubaidi Hj Ahmad


Kekal Muda, Mesti Rajin Makan Taugeh!

Sebut sahaja taugeh, mesti ada yang membayangkan keranggupan rasanya saat dijamah bersama nasi. Cukup membuka selera! Begitu juga diakui tanpa taugeh seakan tidak sempurna menu cha kuew teaw atau mi goreng yang kita sediakan.

Pun begitu, tidak dinafikan ada juga sebilangannya tidak suka makan taugeh. Pantang ternampak ada sayuran taugeh dicampur di dalam masakan, mesti akan diasingkan.

Alangkah ruginya tindakan tersebut. Ini kerana tahukah anda, taugeh sebenarnya mengandungi banyak kebaikkan, antaranya adalah :-

Oleh itu, kami kongsikan kepada anda cara-cara untuk tanam taugeh sendiri di rumah dengan cara yang cukup ringkas.

STEP TANAM TAUGEH

2. Sediakan tuala dan bekas yg berlubang. Apa-apa saja bekas yang berlubang.

3. Tabur kacang atas tuala.

4. Tutup kacang dengan lebihan tuala tadi.

5. Siram kacang merata. Siram 4 jam sekali. Siram hari-hari dan setiap kali siram buangkan air di takungan bawah.

6. Last sekali tutup dan simpan di tempat gelap yang tak ada cahaya.

7. 3-4 hari kemudian baru buka bungkusan. Peringatan! Jangan buka bungkusan sebelum 3-4hari! Bukan apa takut terbantut pertumbuhanya.

Selamat mencuba.


Cara Doa Lebih Khusus, Ini 4 Perkara Kena Sebut Lepas Solat. Ikuti Perkongsian Pakar Terapi Ni.

Jika kita hadapi masalah atau inginkan sesuatu sudah tentu kita berdoa. Namun, ada yang berdoa secara tidak teratur dan tidak detail.
Apa kata, ikut cara perkongsian ini.

“Tak berdoa ke? Kejap je angkat tangan” Tegur seseorang kepada saya.

Saya tergamam. Terkejut. Tak sangka ada orang perhatikan gerak geri saya solat.

“Errr.. Doa”, saya balas, malu alah.

“Orang yang tidak berdoa, adalah orang yang sombong dengan Tuhan,” beliau membalas lembut.

Saya cepat-cepat lipat telekung. Nak larikan diri dari situ. Tiba-tiba beliau bangun, duduk sopan di tepi saya.

“Jangan sombong dengan Tuhan. Perlu berdoa bersungguh-sungguh setiap kali selepas solat. Kalau kita sombong dan tidak berdoa, tetapi Allah masih sayangkan kita , Allah akan bagi teguran melalui ujian-ujian hidup agar kita kembali kepadaNYA. Kembali memohon dan meminta pertolongan dariNYA.

Tetapi, kalau Allah langsung ‘tidak pandang kita’, tidak kisah pun jika kita tidak meminta kepadaNYA, Allah akan biarkan kita hanyut dengan kesombongan kita. Hinggalah tiba hari segala amalan dihitung, Allah juga tidak akan ‘pandang’ kita ketika itu. ”

Saya terdiam.

Berhari-hari saya termenung memikirkan teguran lembut itu. Meresap masuk ke dalam kepala dan hati saya. Jadi saya ambil keputusan drastik.

Saya capai buku nota kosong. Khas untuk saya tuliskan point-point penting untuk ‘isi kandungan’ doa saya. Agar tidak ada impian dan hasrat saya terlepas pandang untuk diselitkan ketika berdoa.

4 Bahagian doa

Saya bahagikan kepada empat bahagian. Kesihatan, Kewangan, Dunia dan Akhirat.

Kesihatan :
Family, mak ayah, mak ayah mertua, suami, saya, anak-anak, saudara mara,kenalan. Disembuhkan segala penyakit, diberi kesihatan sempurna, dilanjutkan usia dalam keberkatan.

Dunia :
Pekerjaan saya, suami dan harapan kepada masa depan anak-anak. Dipermudahkan urusan. Cita-cita. Pandangan manusia kepada kita. Keselamatan family. Ditutup segala keaiban.

Kewangan :
Rumah impian, kereta impian, bebas hutang, financial freedom. Nak bagi apa kepada mak ayah. Nak tolong siapa. Dimurahi rezeki.

Akhirat :
Diampunkan segala dosa (sebut senarai nama). Diberi taubat nasuha sebelum mati. Dimasukkan ke dalam syurga dan dijauhi daripada neraka. Masuk syurga tanpa di hisab. Jadikan keluarga (sebut nama) orang – orang yang soleh, mendirikan solat dan solat di awal waktu.

Macam-macam lagi lah impian dan hasrat yang menggunung tu.

Selepas itu, saya bahagikan.

Solat Subuh : saya doakan khas untuk Dunia.
Solat Zohor : Kesihatan
Solat Asar : Kewangan
Solat Maghrib : Akhirat
Solat Isya’ : Himpunan ke empat-empat di atas.

Semakin hari, keinginan, impian dan hasrat sentiasa bertambah. Dan doa menjadi semakin panjang.

Ingat sahaja, tulis.
Teringin sesuatu, tulis.

Ada masa banyak, doa semua.

Doa adalah cara perhubungan kita dengan Tuhan. Satu-satunya talian hayat. Makin banyak kita doa dan meminta, makin dekat kita dengan Allah.

Semoga Allah ‘pandang’ kita di dunia dan di akhirat.

Berdoalah. Jangan kita sombong dengan Allah.

Kredit: Norzi Malek


Bila Adik Lunaskan Hutang Dengan Kumpul Duit Syiling, RM1 & RM5. Tarik Perhatian Warganet, Jadikan Inspirasi!

Sebut sahaja tentang hutang, tentu antara kita ada pengalaman yang tersendiri sama ada sebagai orang yang memberi wang atau yang berhutang. Sebagaimana kita semua maklum, hutang itu menjadi tanggungjawab dan amanah untuk dilunaskan oleh setiap yang berhutang.

Pun begitu, tidak dinafikan ramai juga yang tidak mahu membayar hutang;  tidak mampu sering dijadikan alasan untuk terus melengahkah bayaran bahkan ada yang hingga buat-buat lupa untuk melunaskan hutang tersebut.

Senang kata, kalau bercakap tentang hal menuntut hutang memang tidak pernah habis kisahnya. Bahkan hingga menyebabkan pemberi hutang pula yang terpaksa menangih wang tersebut dipulangkan.

Namun lain pula kisahnya yang dikongsikan oleh Ustazah Huda di media sosial  bila berkongsi sekeping gambar berupa wang syiling dan beberapa wang kertas bernilai RM1 dan RM5 dengan kapsyen yang cukup menarik tumpuan dan perhatian warganet.

Ini perkongsiannya dan jadikan ia inspirasi buat semua.

Dah lama saya nak tulis tentang amanah (hutang), Allah izinkan saat ini. Gambar di bawah ni adalah pinjaman yang dibayar adik saya. Terharu hanya Allah yang tahu saat melihat dia mengangkat satu plastik besar yang mengandungi sejumlah wang syiling RM1,000 dan keseluruhannya termasuk wang RM1 dan RM5 ini total RM3,000.

Saya hanya mampu membalasnya dengan doa moga Allah terus deraskan lagi rezqinya. Allah nilai usaha gigihnya dengan berniaga mengumpul wang ini untuk menyelesaikan segala amanahnya.

Teringat adik saya pernah cerita kisah seorang sahabatnya yang sangat baik dan telah meninggal dunia di usia yang sangat muda. Suatu hari arwah datang dalam mimpi sahabatnya dan dalam mimpi tersebut arwah minta tolong sahabatnya cari nota yang dia tinggal dan tolong selesaikan hutangnya.

Selepas terjaga dari mimpi sahabat arwah mencari nota yang di maksudkan arwah dan dia terjumpa sticky note yang tertulis hutang arwah dan dia segera menyelesaikan hutang tersebut.

Allahuakbar. Allah bantu arwah.

ARTIKEL BERKAITAN :

Selepas dengar kisah ni saya sangat terpanggil untuk menulis perihal hutang. Ya benar hutang memang dibenarkan dalam Islam. Tapi satu perkara penting yang kita selalu lupa ialah mencatat hutang-hutang kita. Realiti berlaku sekarang ramai yang menganggap hutang adalah perkara kecil. Sedangkan Allah cerita panjang tentang hutang dalam Ayat 282-283 Surah Al-Baqarah. Bukalah Quran tafsir dan hayatilah terjemahan ayat 282-283 ini.

Baginda Nabi Muhammad s.a.w juga meninggalkan pesan pada kita dengan sabdanya :

“Berhati-hatilah kamu dalam berhutang, sesungguhnya hutang itu mendatangkan keresahan di malam hari dan menyebabkan kehinaan (aib) di siang hari” (Hadith Riwayat Al-Baihaqi)

“Ruh seorang mukmin itu tergantung dengan hutangnya hingga lah dia melunasinya.” (Hadith Riwayat Tirmidzi).

Marilah sama-sama kita mula menulis hutang-hutang kita dan tanamkan azam serta niat untuk menyelesaikan kembali segala hutang-hutang tersebut.

Pesan pada orang terdekat kita jika kita meninggal dunia bagaimana cara mereka boleh bantu melunasi hutang-hutang tersebut.

Bila kita berhutang jangan larikan diri atau bermusuhan. Jika masih belum mampu bayar hubungilah orang yang kita pernah berhutang dan maklumkan keadaan yang kita masih belum mampu melunasi hutang-hutangnya. Ingatlah sahabat, orang yang mati syahid sekalipun ruhnya masih tergantung selagi hutangnya tidak diselesaikan.

Semoga Allah bantu kita kembali mengadapnya dalam keadaan bebas dari segala jenis hutang piutang. Allahumma Aamiin Ya Allah Mujeeb.

Sama-sama kita ingat mengingatkan kerana Allah.


Jangan Kedekut Dengan Isteri, Duit ‘Selamatkan’ Suami

Apabila bergelar suami isteri pastinya ada cabaran termasuk soal kewangan.

Lumrah kena ada tolak ansur dan saling membantu antara pasangan.

Menarik perkongsian ini, apabila suami kekurangan wang, isteri membantu apa yang perlu.

Jadi bermakna, hidup ini tidak perlu berkira dengan pasangan. Pasti ada bahagia yang menanti!

Ikuti perkongsian inspirasi ini.

TAK CUKUP DUIT

Semalam suami diam je..nampak runsing.
Lepas saya paksa baru dia cakap ,nak guna duit sikit…

Tak cakap banyak terus godek beg duit yg x pakai (ini saja letak nk ambik gambo kenangan) ..terus bagi suami..terkejut dia kenapa duit berlipat rapi ni..dia cakap x payah sebab ni duit saya simpan..saya tetap bagi juga..senyum keluar air mata dia..tapi tula x jadi nangis sebab dia kena bayar double nnt

DUIT SELIT PENYELAMAT

Memang duit saya simpan tp datang dr suami juga..setiap kali suami bg duit gaji , kadang upah dia g buat part time saya selit kan sekeping dalam beg diam2.

Balik kampung mak mertua selitkan dalam beg pun saya simpan..tak sangka dia saya boleh simpan banyak tu sbb saya ni “deras” juga kalau ada duit..
Tapi tu la setiap duit penat lelah suami,mak mertua,mak sendiri bagi ada “sentimental value” nya sendiri.

Pastu suami cakap betullah ustaz kata isteri ni pandai buat MAGIC

Moral para suami jangan kedekut dgn isteri nak bg duit belanja.. insyaallah ada isteri yg pandai buat magic nnt,jangan kedekut dengan isteri ,sempit rezeki nnt.. ustaz yg kata ye.

Kredit Chienta Mul’aien


“Tak Kisah Bahasa Apa Pun Asalkan Maksud Baik.” Ibu Ni Terkejut Nama Anak Kena Kecam.

Trend menamakan anak dengan nama-nama yang panjang lagi susah disebut eloklah difikirkan. Namun ada juga yang memilih nama yang ringkas tetapi mempunyai maksud yang baik-baik.

Memilih nama anak dengan baik bukanlah tugas yang mudah. Sudah menjadi tanggungjawab mak ayah memilih nama yang terbaik buat anak.

Namun siapa sangka, hasrat perkongsian seorang ibu yang berkongsi nama anaknya yang ke-7 telah mengundang kencaman setelah dikatakan tidak sesuai dengan budaya dan agama.

Ramai pulak yang kecam nama vjay, sampaikan dalam group…….. admin tutup ruangan komen.

Maksud vjay – kejayaan /kemenangan .

Nama anak tak kisah dalam bahasa apa pun asalkan ada maksud yang baik.
Bahasa tamil ke, urdu, arab, barat ke semuanya boleh ..

Sunat menamakan anak dengan nama yang baik. Ini berdasarkan hadits yang diriwayatkan oleh Imam Abu Daud dan Imam Ahmad Rahimahumallah daripada Abu ad-Darda‘ Radhiallahu ‘anhu, Rasulullah Shallallahu ‘alaihi wasallam telah bersabda:
إنَّكم تُدْعَوْنَ يَوْمَ القِيَامَةِ بِأَسْمَائِكُمْ وَأَسْمَاءِ آبَائِكُمْ فَحَسِّنُوا أَسْمَاءَكُمْ
(رواه أبو داود وأحمد)

Maksudnya: “Sesungguhnya kamu akan dipanggil pada hari Kiamat dengan nama-nama kamu dan nama-nama bapa kamu,maka perelokkanlah nama-nama kamu.” (Hadits riwayat Abu Daud dan Ahmad).

Semua nama anak pilihan suami


Ikut Pilihan Sendiri, SOP Baru Pelitup Muka Berkuat Kuasa Serta Merta!

Menteri Kesihatan, Khairy Jamalaudin dalam satu kenyataan media hari ini berkata Pemakaian pelitup muka dalam premis kini adalah atas pilihan individu, namun pemilik premis boleh mewajibkan pemakaian kepada pengunjung.

Beliau berkata, keputusan dibuat berdasarkan penilaian situasi semasa Covid-19 serta mengambil kira keperluan semasa.

“Berdasarkan penilaian situasi semasa Covid-19 serta mengambil kira keperluan semasa, pemakaian pelitup muka di dalam bangunan kini adalah atas pilihan.

“Bagaimanapun pemilik premis boleh menentukan sama ada pengunjung wajib memakai pelitup muka atau boleh memilih untuk memakai pelitup muka,” katanya dalam sidang media selepas merasmikan Persidangan IGBA-MOPI 2022 pada Rabu.

Turut hadir Ketua Pengarah Kesihatan Tan Sri Dr Noor Hisham Abdullah.

Mengulas lanjut, Khairy berkata, pemakaian pelitup muka masih diwajibkan bagi kes positif Covid-19.

Selain itu, katanya, pemakaian juga diwajibkan semasa menggunakan perkhidmatan pengangkutan awam seperti bas, kereta api, teksi termasuk perkhidmatan e-hailing, kapal terbang, bas, van pekerja dan van sekolah serta berada di fasiliti kesihatan.

“Kementerian Kesihatan Malaysia (KKM) amat menggalakkan pemakaian pelitup muka terus diamalkan terutama apabila berada di kawasan ramai orang dan sesak seperti pasar malam, stadium, gedung beli-belah dan rumah ibadat.

“Bagi individu bergejala seperti demam, batuk dan selsema, individu berisiko tinggi seperti warga emas, orang dengan penyakit kronik, individu dengan imuniti rendah dan ibu mengandung serta melakukan aktiviti bersama orang yang berisiko tinggi,” katanya.

Bermula 1 Mei lalu, KKM mengumumkan kelonggaran pemakaian pelitup muka apabila ia tidak lagi diwajibkan di luar bangunan dan kawasan terbuka, namun pelitup muka masih wajib dipakai apabila berada di dalam bangunan dan pengangkutan awam termasuk e-hailing.

Penguatkuasaan pemakaian pelitup muka adalah berdasarkan peruntukan dalam Akta Pencegahan dan Pengawalan Penyakit Berjangkit 1988 (Akta 342).


Bila Penangguhan Bayaran Pinjaman Bank, Begini Rancang Perbelanjaan Isi Rumah Dengan Betul. Lelaki Ini Kongsi Cara.

Setelah arahan PKP,  ada segelintir rakyat Malaysia menghadapi krisis perbelanjaan isi rumah setelah tidak mempunyai pendapatan.

Menyedari krisis ini, kerajaan Malaysia menyediakan pakej rangsangan ekonomi kepada rakyat. Salah satunya penangguhan bayaran pinjaman bank atau moraturium selama enam bulan.

Hakikatnya penangguhan ini memberi aliran wang tunai kepada rakyat Malaysia jika berlaku kesempitan hidup.

Sebagaimana perkongsian oleh Hafizul Hakim yang membuat pengiraan yang bakal diperolehi setelah penangguhan pinjaman bank ini.

Kira berapa duit terkumpul disebabkan penangguhan bayaran pinjaman bank (#Moraturium):

Loan 🚗 RM1,000
Loan 🏠 RM1,500
Loan 📖 RM500

Contoh di atas, anda ada lebihan tunai sebanyak RM3,000 sebulan. Jadi untuk selama 6 bulan, jumlah terkumpul ialah RM18,000.

Pinjaman lain yang layak untuk moraturium adalah pinjaman peribadi, ASB Financing dan SME Loan.

Syarat: Tiada tunggakan bayaran pinjaman selama 3 bulan. Kalau tertunggak, sila jelaskan sekurangnya 1 bulan #sebelum 31hb March ini.

Dalam masyarakat kita boleh bahagi kepada tiga:

1. Yang cukup-cukup makan. Gunakan wang ini untuk tampung kehidupan seharian sepanjang tempoh berkurung.

2. Yang sedang-sedang. Bahagikan 60% simpan, 40% tampung belanja sewaktu perintah berkurung.

3. Yang mampu. Tak perlu pun duit lebihan ini sewaktu perintah berkurung.

Jadi, kalau wang ini tak dibelanjakan, jadikan sebagai dana kecemasan 3, 6 atau 12 bulan gaji. Anda boleh simpan di:

✅ ASB
✅ Tabung Haji – cukupkan RM1,300 dan terus buat daftar haji.
✅ Akaun Emas Public Gold

Jangan pula dibuat shopping beli benda yang tak perlu. Dalam keadaan krisis Coronavirus, kita tak tahu sampai bila akan berakhir.

Tujuan semua bayaran pinjaman ditangguh seperti kata Perdana Menteri kita:

“Pastikan ada lauk makanan di atas meja makan.”

Begitulah.


Ayah Ni Kongsi Cara Popular Cebok Anak. Memang Macam-macam, Anda Buat Yang Mana?

Mengimbau kenangan ketika masih beranak kecil tentu menjadi momen yang cukup manis walaupun bab mencebok anak buat pertama kalinya.

Macam-macam kisahnya, ada yang rasa janggal dan tidak kurang juga berasa geli. Maklumlah perkara bukan biasa buat lah katakan.
Dan, perkongsian daripada seorang ayah kepada 2 anak ini tentang beberapa teknik popular mencebok anak, lucu juga bila dibaca dan ada sebahagiannya memang kita telah praktikkan.

Jadinya, cara anda yang mana satu ye? Jom semak perkongsian ini.

8 cara mencebok anak paling popular

1. Teknik Bomba

Sesuai untuk mereka yang penggeli. Sembur dari jarak jauh. Pastikan kesemuanya jatuh dan tiada yang melekat lagi. Barulah bilasan dan basuhan terakhir dibuat menggunakan tangan.

2. Teknik Hygenic

.

Pakai sarung tangan pakai dan buang. Bilas dan basuh dengan air hingga bersih sempurna. Diakhiri dengan anda sanitize kembali tangan agar ia bersih dan bersedia untuk digunakan untuk makan pula.

3. Teknik Buih Sabun

.

Sebelum bermula, saluti seluruh permukaan tangan anda dengan buih sabun. Pastikan haruman sabun sudah mengatasi bau busuk najis. Kemudian bilas dan bersihkan buntut anak dengan rasa tenang dek keharuman sabun.

4. Teknik Sental

.

Berhati-hati apabila membuka diapers anak. Apabila sudah dalam keadaan separa buka, maka guna pemukaan diapers yang masih bersih untuk menyental dan membuang segala ketulan yang melekat. Kemudian bersih dan basuhlah selebihnya dengan air hingga bersih.

5. Teknik Splash

Alat yang diperlukan ialah gayung. Jirus beberapa kali hingga tiada ketulan lembut yang melekat. Teknik ini perlukan angle jirusan yang betul bagi memastikan kesempurnaan dan keberhasilannya. Elok juga diulangi beberapa kali hingga bersih berkilat.

6. Teknik Alih Pandangan

Walaupun teknik ini masih diragui keberkesanannya namun ramai juga yang mempraktikkannya. Caranya mudah sahaja, basuh sehingga bersih macam biasa. Cuma jangan pandang. Toleh ke tepi dan biarkan tangan anda sahaja yang bekerja.

7. Teknik Shower

Atau dalam bahasa lain, biarkan anak mandi dulu sekejap. Kasi dia bilas terus dengan air shower. Bila rasa keadaan dah mengizinkan barulah kita masuk dan beraksi. Setidaknya shower dah membantu bersihkan secara tidak langsung. Bonus, anak dapat mandi terus.

8. Teknik Redah Sahajalah Bossku

Lepas buka pampers, jangan fikir apa-apa. Tanpa keraguan lagi. Teruskan sahaja mengguna tangan anda untuk membersihkan segala yang ada termasuk untuk mencabut ketulan yang melekat. Ramai yang expert buat macam ini.

Sekali sekala artikel suka-suka. Jangan serius sangat ya. By the way, ada lagi ke teknik yang aku tertinggal? Hurm.


Sweetnya Syafie Naswip Membahagiakan ibu Ayahnya. Kesantunannya Mendapat Pujian Netizen

Dulu semasa kecil, ibulah tempat bermanja, ayah pula tempat bergantung harapan. Momen indah bersama ibu bapa ketika kecil pastinya akan dikenang sehingga akhir hayat. Sesungguhnya, tiada yang lebih indah kasih sayang daripada kedua ibu bapa yang membesarkan kita.

Bagi yang masih mempunyai ibu dan ayah, hargai mereka selagi hayat dikandung badan. Anak dengan didikan santun dan insaniah akan membesar sebagai anak yang membanggakan ibu bapa dan sentiasa kenang jasa orang tuanya.

Nyata begitulah yang ditonjolkan oleh Pelakon Syafie Naswip menerusi video yang dimuat naik di laman instagramnya. Ia memaparkan dirinya sedang bergurau senda dengan memeluk manja ibunya ketika menikmati hidangan makanan di sebuah kedai. Manakala momen bersama ayahnya pula juga dipaparkan dengan berjalan bersama ibunya.  Nyata kesantunan pelakon ini terserlah dengan  cara membahagiakan ibu bapanya. Sweetkan!

Sometimes you don’t realize the value of a moment until it becomes a memory

“Seandainyalah mata hati itu lebih bersinar dari mata di kepala.
Tentu keadilan dan kasih sayang itu lebih murni. I love my family.”

Dalam itu itu kesantunannya kepada ibu bapanya mendapat pujian netizen melihat cara pelakon filem Polis Evo2 ini melayan kedua ibu bapanya dalam pakaian yang ringkas walaupun sudah bergelar artis.

Contoh remaja kini

Syurga buat anak berbakti kepada ibu bapa

Terharu

Sumber: Instagram syafienaswip


5 Petua Suami Isteri Kekal Bahagia Hingga Akhir Usia

Jika sudah bertahun-tahun melalui keadaan ini ada baiknya semak diri sendiri dan bukan menunding jari meletakkan kesalahan di bahu pasangan.

Pakar motivasi keluarga menyarankan lima perkara ini untuk memperoleh rumah tangga bahagia hingga akhir usia. Persoalannya adakah anda telah melakukannya.

Serasi dalam komunikasi

Berkomunikasilah dengan pasangan. Mungkin ia tidak mudah untuk dilakukan. Namun tanpa disedari, banyak masalah besar dalam rumah tangga muncul daripada hal yang paling mudah ini.

Silap pilih waktu untuk berbincang, silap penggunaan bahasa dan kata-kata yang tidak sesuai boleh menyebabkan timbulnya salah faham Kunci utama agar serasi dalam komunikasi tentu sama-sama memahami akan perbezaan antara suami dan isteri.

Kepercayaan pada pasangan

Salah satu tip untuk membina kepercayaan terhadap pasangan adalah saling berlaku jujur. Kejujuran terhadap pasangan, maka sikap saling percaya-mempercayai akan wujud dengan mudah.

Namun, ada juga pasangan suami mahupun isteri yang sukar untuk mempercayai pasangannya, bahkan memiliki tahap kecurigaan terlalu tinggi dan sering berprasangka buruk pada pasangannya.

Untuk membina rasa percaya, suami dan iosteri harus bertoleransi dan saling mengingatkan, bersifat terbuka adalah penting.

Berasa cukup dengan rezeki yang Allah beri

Wang memang bukan segala-galanya tetapi segala-galanya perlukan wang. Ini masalah klasik dalam rumah tangga.Banyak yang berakhir dengan perceraian hanya disebabkan oleh masalah wang.

Justeru, sebagai rahsianya adalah selalu bersyukur, saling menerima dan berasa cukup. Walau apapun keadaan keluarga anda hari ini tetap bersyukur, tetap tersenyum dalam menjalani hari-hari. Hindari mengeluh dan sering melihat mereka yang kurang beruntung daripada kita.

Usah ukur kebahagiaan dengan berapa banyak harta yang dimiliki. Setiap individu mempunyai rezeki masing-masing. Ada dikurniakan kesenangan dari segi wang ringgit. Ada pula dikurniakan rezeki dalam bentuk zuriat. Jadi kunci katanya, bersyukurlah.

Belajar bertoleransi

Perkahwinan yang dibina telah menyatukan dua orang berbeza kelamin, latar belakang keluarga, cara berfikir dan memiliki nilai-nilai yang berbeza – nilai-nilai dalam hidup, dalam rumah tangga, dalam mendidik dan mengasuh anak, dalam pendidikan anak dan sebagainya. Jadi, belajar untuk hidup bertoleransi dan berbincang dalam membuat sebarang keputusan dalam rumahtangga.

Cinta pada keluarga

Meskipun sudah menikah maka tetaplah berbakti dan membahagiakan keluarga. Baik keluarga suami mahupun isteri. Insya-Allah keberkatan akan membuat rumah tangga menjadi bahagia.